Peminat “Running Man” pasti ada dengar ura-ura tentang kemungkinan pelakon filem Netflix terbaru iaitu “6 Underground” bakal membuat kemunculan dalam rancangan hiburan itu. Meskipun tidak pasti kesahiannya, tapi semakin kuat tiupan khabar angin tiu apabila pihak produksi telah memuat naik beberapa gambar yang mengandungi tag nama para pelakon naskhah tersebut iaitu Ryan Reynolds, Mélanie Laurent dan Adria Arjona di laman rasmi Instagram Running Man.

Berita gembira! Selepas tamat episod rancangan itu pada 15 Disember lepas, “Running Man” telah berkongsi sedutan episod akan datang di mana ia adalah sangat istimewa. Program itu bakal dimeriahkan lagi dengan kesemua pelakon filem “6 Underground”. Jadi memang benarlah khabar angin yang telah bertiup sebelum ini!

Walaupun sedutan tersebut hanyalah 45 saat pendeknya, tetapi nampak best! Lihat sahajalah kesemua pelakon Holllywood itu yang tidak segan langsung menunjukkan tarian mereka bahkan Ryan Reynolds pun siap buat posing b-boy lagi! Menerusi sedutan itu, setiap pelakon “6 Undergrounds” itu perlu memilih ahli “Running Man” sebagai ahli kumpulan mereka. Namun jangan terkejut, kerana ketika misi itu berlangsung, rupanya terdapat ‘Hantu’ dalam kalangan mereka yang sedang menjalankan misi lain secara rahsia.

Kalau nak tahu siapa yang berlakon sebagai ‘Hantu’ itu nanti, jangan lupa untuk menonton episod “Running Man” yang bakal ditayangkan pada 22 Disember ini!

Meriah! ‘Running Man’ Disertai Oleh Pelakon ‘6 Underground’ Termasuklah Ryan Reynolds


Pelbagai filem dan drama menarik bakal menemui penonton bermula September ini melalui siaran Netflix! Paling menarik sekali apabila drama bersiri “Narco-Saints” juga tersenarai!

ARTIKEL BERKAITAN
Kisah Bencana Banjir, Kim Dami & Park Haesoo Sah Terajui Filem Netflix 'The Great Flood'

Untuk korang yang belum tahu, drama bersiri “Narco-Saints” mengisahkan mengenai seorang ‘raja’ dadah yang beroperasi di Amerika Syarikat namun, aktivitinya mula menjadi tumpuan Perkhidmatan Perisikan Negara.
Pihak Perkhidmatan Perisikan Negara pula telah meminta bantuan seorang usahawan biasa untuk meletakkan sasaran jualannya di Suriname, namun dia turut terjebak ke dalam dunia jenayah dadah.

based on a true lie: Narco-Saints, coming September 9 to Netflix pic.twitter.com/WLRqBXKLym
— Golden (@netflixgolden) August 11, 2022

Barisan pelakon untuk drama bersiri ini juga pastinya yang amat dikenali oleh peminat K-drama atau K-filem. Pelakon yang pernah menerajui drama siri “Squid Game” iaitu Park Hae-soo antara yang bakal menjadi teraju utama untuk filem jenayah ini.

Bukan Park Hae-soo sahaja, pelakon hebat yang lain juga turut terlibat iaitu, Ha Jung-woo, Hwang Jung-min, Jo Woo-jin dan Yoo Yeon-seok.Turut dikhabarkan “Narco-Saints” bakal mempunyai enam episod dan setiap episod akan mempunyai anggaran masa tayangan selama 50 minit.
Wah, semua line up best ni!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Bakal Tayang September Ini, Netflix Kongsi Poster Drama Bersiri ‘Narco-Saints’


Dup dap dup dap rasa jantung apabila memikirkan musim terakhir “The Penthouse” yang bakal kunjung tiba tak lama lagi.
Menurut laporan media, “The Penthouse 3” akan memulakan pengambaran pada 27 April ini (esok). Malah hal ini turut disahkan oleh salah seorang sumber daripada pihak produksi drama popular itu.

Episod akhir musim kedua “The Penthouse” nyata membuatkan ramai penonton tercengang apabila watak kegemaran iaitu Logan Lee (Park Eun-seok) terlibat dalam satu letupan dan ianya berlaku di hadapan mata Shim Su-ryeon (Lee Ji-ah) sendiri.
Lebih mengujakan kerana episod terakhir ity memperkenalkan dua watak baru iaitu Joon-gi (On Joo-wan), seorang lelaki yang sepertinya mempunyai kaitan dengan perbuatan khianat terhadap Logan Lee dan Yoo Dong-pil (Park Ho-san), ayah kepada Yoo Jenny (Jin Ji-hee).

Khabarnya, plot musim ketiga ini adalah lebih kuat berbanding musim-musim sebelumnya, malah kaitan setiap watak akan terus berselirat. Penonton boleh menjangkakan pengembaraan yang mengujakan dalam musim terakhir siri ini.

“The Penthouse 3” dijangka akan menemui penonton pada Jun ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNewsen

Bakal Saji Plot Lebih ‘Kuat’, Penggambaran ‘The Penthouse 3’ Mula Esok


Hebat! Lee Min-ho telah pun disahkan akan membuat kemunculan pertama dalam dunia Hollywood menerusi sebuah siri tiga bahasa Apple iaitu “Pachinko” nanti. Drama itu dikhabarkan akan mempunyai dilengkapi dengan bahasa Inggeris, bahasa Korea dan bahasa Jepun.
“Pachinko” ialah drama bersiri yang diadaptasi daripada novel dengan nama yang sama daripada Lee Min-jin. Ia adalah kisah harapan dan impian 4 generasi keluarga imigran Korea. Kisah tersebut bermula dengan cinta terlarang dan bergerak sebagai kisah pengembaraan di antara Korea, Jepun dan Amerika dan membawa cerita perang dan damai, cinta dan kehilangan, kemenangan dan perhitungan.

Lee Min-ho akan membawa watak Hansu yang digambarkan sebagai orang luar yang penuh dengan teka-teki dan pedagang yang terikat dengan jenayah terancang di mana dia terlibat dengan kisah romantik yang penuh dengan akibat.

Pelakon lain dalam drama bersiri ini ialah Jin Ha, Anna Sawai, Minha Kim, Soji Arai dan Kaho Minami. Pun begitu, tarikh spesifik tayangan belum diumumkan lagi.
Makin hebat sekarang ini Lee Min-ho!

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERVariety

Pertama Kali Tembus Ke Hollywood, Lee Minho Sah Bakal Terajui Drama Apple ‘Pachinko’


Drama yang dinanti-nantikan iaitu “A Business Proposal”, telah menangguhkan tayangan perdananya selama seminggu.
“A Business Proposal” lakonan oleh Ahn Hyo-seop dan Kim Se-jeong, pada asalnya telah dijadualkan untuk tayangan bermula pada 21 Februari. Namun, pada 9 Februari, pasukan produksi bagi drama itu telah mengumumkan penangguhan tarikh tayangan perdana.

Untuk menukar jadual penggambaran akibat COVID serta memastikan persekitaran produksi yang selamat, kami terpaksa memutuskan untuk menangguhkan tayangan perdana selama seminggu.
Tambahnya,
Jadi, rancangan itu akan menyiarkan episod pertamanya pada 28 Februari, dan bukannya 21 Februari seperti yang diumumkan dahulu. Kami meminta pemahaman penonton yang telah menunggu untuk menonton ‘A Business Proposal’.

Sementara itu, “A Business Proposal” mengisahkan tentang CEO dan pekerjanya yang bertemu secara buta di bawah identiti palsu mereka. Selain Ahn Hyo-seop dan Kim Se-jeong, drama ini turut dibintangi Seol In-ah, Kim Min-kyu dan ramai lagi.
Nantikan 28 Februari ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYTN

Berikutan Kes COVID, ‘A Business Proposal’ Akan Tangguh Tayangan Episod Pertama


Pelakon Park Min-young telah memutuskan untuk berpisah dengan agensinya, Namoo Actors.
Pada 29 Disember, satu saluran media eksklusif menyatakan,

Park Min-young akan berpisah dengan agensi Namoo Actors selepas 4 tahun dengan agensi itu sejak 2017.
Seorang pegawai dari Namoo Actors mengesahkan laporan itu dengan menyatakan,
Kontrak eksklusif kami dengan Park Min-young baru-baru ini telah tamat. Dia telah memutuskan untuk tidak memperbaharui kontrak dengan kami.
Sementara itu, Park Min-young kini sedang membuat persiapan untuk peranannya dalam drama JTBC akan datang “Cruel Story of Office Romance”, di mana dia membintangi bersama pelakon Song Kang.

ARTIKEL BERKAITAN
Drama Kerjaya Juga Cinta Di Pusat Kaji Cuaca, Park Minyoung & Song Kang Terajui 'Cruel Story Of Office Romance'

Selamat maju jaya Park Min-young!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews1

Setelah 4 Tahun Bekerjasama, Park Minyoung Akan Keluar Dari Agensi Namoo Actors


Nampaknya, peminat ITZY akan serbu kedai pakaian H&M tak lama lagi!
H&M akan mengeluarkan koleksi kerjasama dengan ITZY melalui kedai H&M DIVIDED mereka dan juga kedai dalam talian rasmi H&M di Jepun pada 24 Mac. Ia juga boleh didapati di Taiwan dan Korea.

Koleksi ITZY bersama H&M akan terbahagi kepada dua tema iaitu ‘Dance Practice look’ dan ‘Off Day look’. Kerjasama itu mengambil kira dualiti kehidupan ITZY dan menawarkan dua tema, satu dengan pakaian bersaiz besar dan gaya ‘cool’, serta satu lagi dengan pakaian feminin untuk kehidupan seharian.

Tambahan, koleksi kolaborasi H&M dan ITZY masih belum disahkan sama ada ia akan dipasarkan di Malaysia ataupun tidak, namun peminat berharap agar ia akan tersedia di pasaran antarabangsa.
Sama-sama kita nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERAkita Sakigake

ITZY Akan Berkolaborasi Dengan Jenama Pakaian H&M


Demam “Vincenzo” nampaknya masih lagi menghantui Malaysia!
Sampai sekarang drama ini terus kekal dalam ranking Top 10 Netflix di negara ini. Walaupun sudah sebulan tayangan tamat, namun ianya kekal di tempat teratas carta berkenaan.

Meskipun ada ketika turun ke tangga ke-2 dek drama mahupun filem baru dimasukkan, namun “Vincenzo” kembali merampas tempat pertama setakat 5 Jun 2021.

Untuk pengetahuan anda, Membawa kisah seorang peguam Itali bernama Vincenzo Cassano (Song Joong-ki) yang juga merupakan penasihat kepada sebuah keluarga mafia. Dek konflik yang tercetus dalam organisasinya, dia kembali ke Korea dan berlaga pula dengan seorang peguam tegas iaitu Hong Cha-young (Jeon Yeo-bin). Bersama-sama, mereka mencapai keadilan dengan mengaplikasikan cara yang digunapakai penjahat.
Rasa macam nak marathon “Vincenzo” lagi lah.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Sebulan Tamat Tayangan, ‘Vincenzo’ Terus No 1 Di Ranking Top 10 Netflix Malaysia


Menggantikan “The Red Sleeve”, drama “Tracer” nampaknya menunjukkan persembahan yang baik untuk dua episod awalnya.
Sinopsis
Ianya membawa kisah yang dilalui oleh staf Perkhidmatan Cukai Kebangsaan semasa mereka menyiasat pelbagai kes.

Misteri disebalik cukai
[Amaran SPOILER]
Bagi menyiasat misteri di sebalik kematian ayahnya, Hwang Dong-ju (Im Si-wan) meninggalkan kerja yang stabil sebagai akauntan untuk menjadi seorang pekerja am gred 5 di Perkhidmatan Cukai Kebangsaan. Malah Song Hye-young (Go Ah-sung) iaitu salah seorang pekerja di situ turut meluahkan rasa sangsi mengenai kes berkenaan.

Dalam episod awal ini, kedua mereka mula bekerjasama meskipun sering bertelingkah untuk menyelesaikan segala kes melibatkan individu yang cuba melarikan diri daripada membayar cukai. Menarik!
Rating memuaskan
Untuk episod awal ini, “Tracer” menunjukkan prestasi yang baik apabila rating episod pertamanya berjaya mencapai 7.4% di mana ianya satu nombor yang agak tinggi. Malah ia mampu kekal stabil dengan catatan 6% untuk episod seterusnya.

Drama melibatkan cukai ini nyata menarik perhatian ramai dek premisnya yang unik selain kehebatan lakonan yang ditunjukkan Im Si-wan, Go Ah-sung dan Son Hyun-joo. Sudah pasti, ianya akan menjadi drama yang disukai ramai nanti.
Korang dah layan ke?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Kisah Staf Di Perkhidmatan Cukai Kebangsaan, Episod Awal ‘Tracer’ Raih Rating Tinggi


Nampaknya, akan ada ramai selebriti Korea yang akan berkahwin pada tahun ini!

ARTIKEL BERKAITAN
7 Tahun Bercinta, Namgoong Min & Jin Ahreum Umum Bakal Berkahwin Bulan Hadapan

Terbaru, pelakon Lee Jae-yoon telah mengumumkan di laman ‘fan cafe’ bahawa dia akan berkahwin dengan kekasihnya tak lama lagi.
Pelakon yang pernah membintangi drama “Weightlifting Fairy Kim Bok Joo” dan “Heart to Heart” itu berkongsi berita gembira ini dengan menulis,

Hai semua. Saya mengucapkan salam buat pertama kalinya. Anda semua sihat, bukan?
Apabila saya datang ke sini sekali-sekala, saya teringat masa lalu. Apabila peminat saya membesar bersama saya, kami telah mengalami detik baik dan buruk, dan terdapat banyak perubahan dalam hidup kami.
Saya masih ingat semua yang lalu dan yang masih menyokong saya dari belakang, dan saya sentiasa bersyukur.
Saya ada berita baik jadi saya di sini untuk menyampaikannya. Oleh kerana ini bukan tulisan tangan dan tulisan saya tidak bagus, saya tertanya-tanya sama ada ini kurang keikhlasan.
Saya akan berkahwin tidak lama lagi dengan orang yang saya cintai. Selepas menunggu dengan bersungguh-sungguh, saya hanya ingin memberitahu anda secara senyap pada masa yang sesuai, tetapi artikel berita pertama kali keluar.
Pada masa hadapan juga, saya ingin menghormati privasi orang yang saya sayangi dan saya mempunyai keinginan untuk segala-galanya mengalir secara semula jadi. Mereka yang telah lama melihat saya mungkin sudah memahami perkara ini, bukan?
Sungguh menggembirakan saya mendapat keluarga baru dan orang lain yang akan berada di sisi saya sepanjang hayat saya. Saya meminta anda memberkati dan mengucapkan tahniah kepada saya.
Saya mahu menjadi lebih bahagia di masa hadapan. Saya harap semua orang juga menjadi lebih bahagia! Terima kasih.

Tahniah Lee Jae-yoon dan pasangan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Tahniah! Lee Jaeyoon Umum Bakal Berkahwin Dengan Kekasih Bukan Selebriti


Setiap hari, banyak topik yang dibincangkan mengenai bahagian kedua “The Glory” selepas ia disiarkan pada minggu lalu.

ARTIKEL BERKAITAN
Konon Bantu Lakon Babak 'Panas', Netizen Korea Cari Info Pelakon Ganti Cha Jooyoung

Tidak disangka, situasi yang paling disebut ramai selepas bahagian kedua siri ini disiarkan ialah mengenai babak tayang dada yang dilakonkan oleh Cha Joo-young. Antara yang dibincangkan penonton ialah sama ada bahagian atas wanita itu disunting menggunakan efek grafik (CGI) atau menggunakan bantuan pelakon ganti.
Respon Cha Joo-young bagi meredakan persoalan semua,

Babak dada itu ialah efek grafik. Saya tak fikir apa. Ini kerana babak itu tidak memerlukan fikiran yang mendalam kerana babak serta watak itu diperlukan dalam siri ini.

Tambahnya lagi, dia turut banyak berbincang dengan penulis dan pengarah mengenai babak itu,

Tiada apa yang saya teragak-agak dan khuatirkan selepas membaca skrip. Ia merupakan babak yang melengkapkan watak Hye-jeong.
Jelasnya lagi dengan lanjut,
Nak kata saya tak buka pun tak sebab badan saya dapat dilihat semua. Mungkin penjelasan saya ini agak kurang jelas, tapi saya mahu menjelaskan dengan sebenarnya. Memang ada pelakon ganti yang bersedia, CG pun digunakan, dan saya juga ada bersedia di situ. Ia merupakan babak yang memerlukan banyak persediaan.
Berkaitan babak bogel bersama Jeon Jae-joon (Park Sung-hoon) di dalam tab mandi, komen pelakon wanita itu,
Memang betul pelakon ganti digunakan. Banyak elemen yang dicampur semasa menjayakan babak ini.

Walaupun babak sebegini mungkin membebankan buat pelakon wanita namun Cha Joo-young menerimanya dengan hati terbuka bagi mengabadikan watak Choi Hye-jung sebaiknya.
Dalam babak ini, saya hanya boleh menayang badan bagi mengalahkan rakan lain. Jadi ianya merupakan satu ketika di mana orang lain akan mencemburuinya.
Selesai dah pertanyaan semua..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSPOTV News

“Babak Itu Perlu Ada” – Didakwa Guna CG, Cha Jooyoung Jawab Kontroversi Babak ‘Panas’ Dalam ‘The Glory’


Tak dinafikan Netflix sememangnya platform terbaik bagi mendapatkan pelbagai naskhah Korea yang menarik.
Terbaru, rakyat Malaysia sepertinya ‘demam Korea’ apabila hampir kesemua kedudukan dalam ranking Top 10 program popular di Netflix Malaysia dipenuhi oleh naskhah Korea.

1. Happiness
2. A Business Proposal

4. Twenty Five, Twenty One
5. Bad And Crazy

6. Yaksha: Ruthless Operations
7. Forecasting Love & Weather
8. Tomorrow
10. Thirty, Nine

Antara komen penonton Malaysia,
Malaysia memang suka drama zombi.

‘Happiness’ pertama!

‘Tomorrow’ sepatutnya lebih tinggi.
Korang layan yang mana?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNetflix

“Ni Malaysia Ke Korea” – 8 Naskhah Korea Ini Penuhi Ranking Top 10 Netflix Malaysia Kini


Memang hebat betul kepopularitian Jennie BLACKPINK tahu!
Pada 16 Januari lalu, Jennie telah pun melancarkan laman YouTube rasmi dengan nama ‘Jennierubyjane’ bagi menyambut ulang tahun kelahirannya yang ke-25.

Memuat naik video pertama yang bertajuk ‘Hello World’ dan menampilkan kehidupan sehariannya di rumah, ianya sudah pun meraih tontonan hampir 10 juta selepas 2 hari disiarkan.

Malah Jennie turut mencipta rekod apabila berjaya meraih langganan lebih sejuta dalam masa 24 jam sahaja selepas akaun itu dilancarkan. Bahkan berada di tempat kedua dengan jumlah langganan terbanyak dalam sehari dengan 1.7 juta langganan manakala empat pertama duduki oleh Marília Mendonça dengan rekod sebanyak 1.8 juta. Wow!
Korang dah ‘subscribe’ belum YouTube Jennie?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Baru Sehari Dilancarkan, Laman YouTube Rasmi Jennie BLACKPINK Capai 1.7 Juta ‘Subscriber’


Chae-young memohon maaf buat peminatnya di Instagram, tapi kenapa?

ARTIKEL BERKAITAN
"Awak Taknak Jadi Kakak"- Tzuyu TWICE Dedah Ingin Marah Jeongyeon, Tapi Kenapa?

Terkini, salah seorang ahli dari kumpulan TWICE iaitu Chae-young telah membuat satu hantaran permohonan maaf di Instagram milikya.
Dalam hantaran itu, penyanyi tersebut memohon maaf kerana dia telah memakai baju yang mempunyai logo swastika Nazi. Tulisnya,

Saya dengan ini tulus ikhlas memohon maaf atas gambar yang saya telah muat naik itu. Saya tidak mengenali swastika yang senget dalam baju yang saya pakai.

View this post on Instagram

A post shared by 채영 (CHAEYOUNG) (@chaeyo.0)

Tambah Chae-young lagi, dia juga memohon maaf kerana menimbulkan kerisauan peminat dan orang ramai.

Saya benar-benar minta maaf kerana menimbulkan kebimbangan ramai orang kerana tidak dapat mengesahkan perkara ini walaupun saya sepatutnya melihat dengan teliti.
Sebelum ini, rapper dari kumpulan TWICE itu telah memuat naik satu gambar dia memakai baju yang mempunyai logo swastika yang diiktiraf secara meluas untuk penggunaannya oleh Parti Nazi dan neo-Nazi. Ianya telah menimbulkan kontroversi dan Instagramnya dibanjiri dengan komen peminat luar negara yang menuntut permohonan maaf.
Mungkin Chae-young terlepas pandang.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

melaluihttps://entertain.naver.com/ranking/read?oid=108&aid=0003138093

Dikritik Pakai Baju Swastika Nazi, Chaeyoung TWICE Mohon Maaf


Nama pelakon Han So-hee kini sentiasa meniti di bibir peminat K-Drama selepas persembahan hebatnya dalam drama popular “The World Of The Married”. Pun begitu apabila dah semakin terkenal, ada pula yang cuba tabur pasir dalam periuk nasinya dengan menyebarkan gambar lamanya di mana dia menghisap rokok selain kelihatan lengannya dihiasi dengan cacahan tatu.
Berita itu tersebar di sekitar laman komuniti semasa drama tersebut masih ditayangkan dan model yang juga pelakon itu mengambil langkah untuk mendiamkan diri sahaja daripada memberikan sebarang komen mengenai pendedahan tersebut.

Walaubagaimanapun, selepas tamat “The World Of The Married”, Han So-hee telah membuka cerita mengenai kisah silamnya menerusi satu temu bual rasmi bagi penutup naskhah tersebut. Dengan tenangnya, dia menjawab persoalan ‘panas’ itu.

Tidak. Saya tak terkejut.
Tambah Han So-hee, dirinya itu adalah dirinya yang dahulu dan juga sekarang. Menurutnya, gambar tersebut telah diambil sekitar 4 ke 5 tahun lepas.
Itu adalah diri saya yang dahulu dan juga yang sekarang. Tak banyak beza di antara dahulu dan kini. Semakin anda bekerja, pasti akan ada kekangan. Saya cuba melaraskan kerja dengan halangan itu dan ianya membina saya yang sekarang.

Wanita tinggi lampai ini juga berterima kasih kerana dia menerima sokongan daripada golongan wanita. Dia jelas bersyukur dengan peminat yang ada di sampingnya sepanjang kontroversi itu diperkatakan.
Bukan buat kesalahan undang-undang pun kan? Relaks!

“Ini Adalah Diri Saya” – Han Sohee ‘The World Of The Married’ Jawab Kontroversi Cacahan Tatu & Gambar Merokok


Ramai betul pelakon Korea yang berkahwin dalam tahun ini.
Terbaru, agensi Han Ye-ri mengumumkan bahawa pelakon wanita itu sudah pun berkahwin pada awal tahun ini.

Kenyataan mereka:
Hello, ini Saram Entertainment.
Kami memaklumkan berita baik mengenai pelakon kami, Han Ye-ri. Pelakon Han Ye-ri sudah menjumpa hubungan yang berharga dan melakukan perjanjian 100 tahun berdasarkan kepercayaan dan kasih sayang.
Mengambil kira masa suka, dua individu ini berkongsi makan malan yang ringkas dengan keluarga masing-masing pada awal tahun ini dan berjanji untuk menjadi teman untuk jangka masa panjang tanpa mengadakan majlis.
Kami meminta anda memahami bahaawa kami tidak dapat memaklumkan mengenai hal ini dengan lebih awal. Tambahan pula, pasangan Han Ye-ri ialah bukan selebriti, kami meminta anda supaya tidak mempunyai keinginan ingin tahu yang kuat mengenai identitinya.
Han Ye-ri akan terus membalas sokongan anda dengan lakonan yang baik sebagai pelakon jadi sila beri sokongan dan perhatian. Sila beri ucapan tahniah dengan restu buat mereka.

Tahniah!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Han Yeri Umum Sudah Berkahwin Awal Tahun Ini


Yeo One PENTAGON akan berehat sementara daripada segala aktiviti, selepas menjadi mangsa kemalangan dari kenderaan seorang pemandu mabuk.
Pada 10 Februari, Cube Entertainment telah mengeluarkan kenyataan seperti berikut:

Hello. Ini ialah Cube Entertainment.
Kami ingin memaklumkan anda bahawa ahli PENTAGON Yeo One akan menghentikan aktivitinya buat sementara, kerana kecederaan belakang.
Pada awal pagi 9 Februari, ketika pulang ke rumah selepas menyelesaikan aktiviti yang dijadualkan individu, dia mengalami kemalangan kereta dari kenderaan seorang pemandu mabuk.
Dia sepatutnya berehat di rumah selepas melawat bilik kecemasan dan menerima rawatan perubatan sejurus selepas kemalangan itu, tetapi disebabkan diagnosis simptom kecil dan kehendak kuat peribadi Yeo One, dia muncul dalam siaran langsung “Idol Live School: Homecoming Day” pada petang 9 Februari berikutan perbincangan.
Selepas selesai aktiviti yang dijadualkan, dia menyatakan sakit belakang semasa ingin pulang ke asrama. Dia pergi ke hospital, menerima langkah perubatan yang diperlukan, dan kini dalam proses pemulihan.
Pemulihan dan kesihatan artis yang cepat adalah keutamaan kami, jadi, Yeo One akan menghentikan promosi album pada masa hadapan, dan dia telah memutuskan untuk memberi tumpuan kepada pemulihan daripada kecederaannya.
Sehingga Yeo One pulih daripada kecederaannya, PENTAGON akan meneruskan promosi sebagai tujuh ahli buat sementara waktu. Terima kasih.

ARTIKEL BERKAITAN
PENTAGON Dominasi Carta iTunes Seluruh Dunia Dengan Album Baharu 'IN:VITE U'

Semoga cepat sembuh Yeo One!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXports News

Yeo One PENTAGON Terlibat Dengan Kemalangan & Akan Tangguh Semua Aktiviti Promosi


Lah.. Lee Seung-gi dah tak jadi pengacara “Master In The House”?

ARTIKEL BERKAITAN
Trend Terbaru Jadi Tumpuan Rancangan, 'Master In The House' Bakal Kembali Dengan Musim Ke-2

Sehingga kini, masih tiada sebarang keputusan daripada Lee Seung-gi sama ada dia bakal tampil dalam “Master In The House” ataupun tidak. Hal ini kerana, dia dikatakan ingin menyelesaikan isu bersama Hook Entertainment terlebih dahulu.
Sebelum ini, seorang pengacara “Master In The House”, Lee Dae-ho yang tampil dalam musim keempat dan kelima, berkongsi bahawa, dia tampil ke rancangan television kerana ianya rancangan yang turut disertai oleh Lee Seung-gi. Namun, walaupun kini, Lee Seung-gi masih tidak mengesahkan jika dia akan mengacarakan rancangan tersebut, Lee Dae-ho masih akan meneruskan tanggungjawab tersebut secara profesional.

Dalam pada itu juga, seorang ahli GOT7 iaitu Bam Bam juga kini mengesahkan bahawa dia juga akan tampil dalam rancangan “Master In The House”. Kebolehannya mengacara dalam rancangan hiburan mula terserlah selepas dia mengacarakan rancangan percintaan TVing, “Transit Love 2”.Pihak produksi “Master In The House” juga berkata bahawa mereka akan meneruskan penggambaran bersama ahli baru, sambil menunggu keputusan Lee Seung-gi.
Dek kerana penyertaan Lee Dae-ho dan Bam Bam, rata-rata dalam kalangan peminat amat menantikan gabungan dua ahli baru ini untuk melihat sama ada mereka mampu ‘mengisi’ kekosongan Lee Seung-gi atau pun tidak.

Hm… rasa-rasa Lee Dae-ho dengan Bam Bam okay ke?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Penonton Teruja, Lee Daeho & Bam Bam GOT7 Bakal Sertai  ‘Master In The House 2’


Siap sedia semua untuk drama baharu Lee Jun-ki!

ARTIKEL BERKAITAN
Cecah 41 Tahun, Lee Junki Tampil Sebagai Pelajar Kolej Dalam 'Again My Life'

Pada 5 April, telah berlangsungnya sidang media bagi pelancaran drama “Again My Life” yang dibintangi oleh Lee Jun-ki, Kim Ji-eun, Kim Jae-kyung dan ramai lagi.
Ianya membawa kisah tentang Kim Hee-woo (Lee Jun-ki), seorang pelajar sekolah menengah yang gred akademiknya agak teruk. Melalui kerja keras, Kim Hee-woo berjaya memasuki universiti dan akhirnya lulus peperiksaan peguam. Dia kini bekerja sebagai pendakwa yang bersemangat. Semasa dia menyiasat kes rasuah yang berkaitan dengan ahli politik, dia dibunuh oleh lelaki yang tidak dikenali. Tetapi Kim Hee-woo bangun, dan mendapati dirinya hidup semula.

Mengejutkan apabila Lee Jun-ki mendedahkan bahawa pada awalnya dia enggan untuk membintangi dalam projek ini, disebabkan satu kebimbangan. Katanya,

Sebab mengapa saya mempunyai banyak kebimbangan pada mulanya ialah, saya sudah memainkan peranan aktif dan utama serta menunjukkan pelbagai aksi dan lakonan emosi dalam karya saya sebelum ini, jadi saya takut saya mungkin akan memainkan watak yang sama lagi. Itulah sebabnya saya mengambil masa yang lama untuk berfikir dan memberikan keputusan saya mengenai drama ini.
Bagaimanapun, skrip “Again My Life” telah diberikan kepada Lee Jun-ki sekali lagi dan kali ini dia membuat keputusan untuk membintangi drama tersebut. Dia menyatakan,
Saya rasa ia benar-benar ditujukan untuk saya. Apabila saya tidak dapat memberikan jawapan kepada karya saya selepas banyak pertimbangan, syukur, saya diberi peluang sekali lagi. Saya membaca skrip dengan lebih teliti dan dengan pemikiran yang berbeza pada kali kedua.
Mengenai kebimbangan ‘replikasi diri’ yang dia bimbangkan sebelum ini, Lee Jun-ki berkongsi bahawa dia percaya Kim hee-woo mungkin kelihatan serupa dengan wataknya yang sedia ada, tetapi boleh memberikan perasaan yang berbeza.

Tonton “Again My Life” pada 8 April ini di saluran SBS dan Viu!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYonhap News

Risau Bawa Watak Sama, Lee Junki Dedah Pernah Tolak Tawaran Bintangi ‘Again My Life’


Bagi sesiapa yang menonton siri ‘mind-blowing’ “Squid Game”, pasti mengenali pelakon Heo Sung-tae kan? Bukan main lagi Heo Sung-tae bawa watak lagak ‘gangster’ dalam siri itu, tapi khabarnya ‘jatuh cinta’ dengan seorang ahli Girls’ Generation. Wah, jiwang juga rupanya…

ARTIKEL BERKAITAN
Taeyeon Dedah SM Entertainment Menentang Untuk Keluarkan Lagu 'Ini' Pada Awalnya

Baru-baru ini, Heo Sung-tae tampil dalam rancangan hiburan “Amazing Saturday” bersama Lee Soo-kyung sebagai tetamu jemputan. Sepanjang mereka berbual, Heo Sung-tae sempat berkongsi bahawa dia sangat menggemari Tae-yeon dari Girls’ Generation.
Dia berkata,

Saya mula ‘jatuh cinta’ dengan Tae-yeon sejak dia membuat persembahan di SBS “Athena” sewaktu menyanyikan lagu “I LOVE YOU” pada 2010.
Malah, dia juga ditanya apakah dia pernah meminta mana-mana pengarah produksi untuk mengelakkan dirinya duduk bersebelahan dengan Tae-yeon. Lalu, dia menjawab,
Dalam banyak-banyak penyanyi, Tae-yeon adalah yang paling saya gemari. Mustahil saya tidak mahu duduk di sebelahnya.
Ekoran daripada itu, Park Na-rae yang turut tampil dalam rancangan itu berkata,

Saya nampak tangannya menggigil. Dia bahkan tidak boleh melihat Tae-yeon langsung ke matanya.
Heo Sung-tae bahkan sangat senang apabila boleh berada di satu set yang sama dengan Tae-yeon dalam “Amazing Saturday”. Wah, betul-betul minat ek!
Siapa je tak minat Tae-yeon kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

“Tangannya Menggigil…” – Heo Sungtae Akui Minat Taeyeon Girls’ Generation


“Hi Bye, Mama!” merupakan drama yang kini menjadi sebutan orang ramai! Meskipun baru sahaja 6 episod ditayangkan tetapi jumlah penonton semakin meningkat pada saban episod. Kim Taehee ternyata memilih naskhah yang betul untuk membuat kemunculan semula selepas 5 tahun berehat daripada dunia lakonan.
Memang ramai yang puji habis lakonan pelakon dewasa seperti Kim Taehee dan Lee Kyuhyung tetapi penonton juga jatuh hati apabila melihat kecomelan pelakon cilik yang membawa watak anak perempuan Cha Yuri iaitu Seo Woo. Kalau anda nak tahu, kanak-kanak ini memang dah beberapa kali berlakon dalam drama lain selain turut menjadi model untuk pelbagai iklan. Hebatnya!

Dalam sibuk penonton menghayati “Hi Bye, Mama!”, semua nyata terperanjat apabila mengetahui pelakon cilik yang membawa watak anak perempuan itu sebenarnya adalah seorang lelaki. Apa? Serius tahu! Mungkin sebab dia mainkan watak Seo Woo dengan baik sekali sehingga tiada siapa syak langsung bahawa dia adalah seorang kanak-kanak lelaki.

Pun begitu, ada juga beberapa netizen yang tidak bersetuju dengan pemilihan kanak-kanak lelaki untuk membawa watak perempuan. Bagi segelintir, ianya mampu mengelirukan pelakon cilik itu tentang identiti dirinya kerana dia masih lagi dalam proses tumbesaran dan sedang melalui fasa ingin tahu tentang pelbagai perkara.
Kanak-kanak itu bekerja dengan keras.

Walaupun macam mana saya lihat, penulis skrip ini seperti bermasalah. Semasa tulis untuk drama ‘Go Back’ pun, dia ambil pelakon kanak-kanak perempuan untuk lakonkan watak lelaki?

Saya tak pasti kenapa mereka perlu buat begitu.

Ketika usia sebegitu, tak berat ke untuk dia mempelajari tentang identiti jantina dan personaliti berdasarkan psikologi?

Tapi kenapa perlu ambil pelakon kanak-kanak lelaki.. tak pun tukarlah watak sebagai anak lelaki.. Kanak-kanak itu sedang dalam proses mengenali identiti jantina, takut beri kesan kepadanya nanti.

Sepatutnya tak jadi masalah pun sebabnya dia hanyalah berlakon. Lagipun pihak produksi “Hi Bye, Mama!” pun ada menjelaskan tujuan mereka memilih Seo Woojin untuk membawa watak anak Cha Yuri adalah kerana mukanya yang mempunyai iras dengan Kim Taehee. Bukannya hal besar pun!
Sumber: Sports Donga

Bawa Watak Anak Perempuan Dalam ‘Hi Bye, Mama!’, Netizen Risau Perkembangan Identiti Pelakon Cilik Lelaki Itu


Ramai rasanya menantikan tayangan “Adamas” kan?
“Adamas” membawa kisah sepasang kembar membongkar kebenaran disebalik kejadian 22 tahun lalu. Keduanya bekerja sebagai satu bagi menyelesaikan tuduhan di mana ayah kandung mereka disabit membunuh ayah tiri dan dalam masa yang sama mencari ‘adamas’ iaitu senjata pembunuhan itu.

Bagi menaikkan lagi jangkaan penonton, pelakon utamanya iaitu Ji Sung, Seo Ji-hye, Lee Soo-kyung, Heo Sung-tae dan pengarah Park Seung-woo menghadiri sidang media untuk membincangkan mengenai drama itu.
Drama banyak genre
Sepertinya “Adamas” tidak hanya bermain dengan satu tema. Jelas pengarah tersebut,

Kami terus menyebut ia sebagai drama penyiasatan tapi bolahkah ia diterangkan dengan satu perkataan sahaja? Saya banyak berfikir mengenainya sejak permulaan. Sukar untuk menerangkan sebuah drama dengan hanya satu ekspresi. Jikalau saya mengatakan ia adalah thriller misteri, terdapat juga sisi aksi hebat. Kalau saya mengatakan ia adalah aksi, pasti akan ada aspek noir juga. Ianya seperti campuran pelbagai genre.

Dua Ji Sung
Paling menarik mengenai “Adamas” ialah Ji Sung yang perlu membawa watak iaitu Ha Woo-shin, seorang penulis dan Song Soo-hyun, seorang pendakwa raya asukan khas yang bekerja di pejabat Pendakwa Raya Daerah Tengah.
Walaupun nampak asing tapi sebenarnya Ji Sung biasa membawa pelbagai watak dalam satu badan menerusi “Kill Me Heal Me” pada tahun 2015. Jelas lelaki itu, pendekatan melakonkan watak pelbagai personaliti dengan kembar adalah berlainan dengan kembar.

Kedua mereka mempunyai permulaan yang sama. Disebabkan mereka sama, terdapat aspek yang sukar untuk saya menekankan perbezaan tidak ketara mereka.

Dalam pada itu, Ji Sung turut mengulas pertemuan semulanya dengan Seo Ji-hye. Kalau anda nak tahu mereka pernah bergandingan dalam “The Irom King” 12 tahun lalu.
Kami berjumpa pertama kali pada 10 tahun lalu. Saya fikir kami dapat bertemu semula kerana keduanya masih sihat dan baik-baik sahaja. Terasa baru dan seronok berjumpa dengannya semula.
Kunci utama ‘Adamas’
Terdapat pelbagai kunci menarik yang dinantikan penonton, malah para pelakon drama ini turut berkongsi persona utama “Adamas”. Heo Sung-tae memilih aksi manakala Lee Soo-kyung mengatakan lakonan Ji Sung. Seo Ji-hye pula memilih lakonan kesemua pelakon serta watak mereka dan Ji Sung menjawab,
Saya merasakan pasti seronok sekiranya penonton turut mencari ‘adamas’ bersama pelakon.

Episod pertama memukau
Selepas episod perdana ditayangkan, rata-rata penonton meluahkan rasa puas hati dengan lakonan kembar yang ditonjolkan oleh Ji Sung. Malah walaupun keduanya kelihatan sama namun lelaki itu berjaya menampilkan perbezaan yang tersirat bagi membezakan Ha Woo-shin dan Song Soo-hyun.
Untuk episod pertama ini, “Adamas” berjaya meraih rating baik iaitu 3.5% dengan titik tertinggi 4.3% secara purata di keseluruhan negara.
Korang dah layan ke drama ni? Kalau belum, boleh tonton di Disney+.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

Pelbagai Genre Dari Aksi Ke Misteri, Episod Pertama ‘Adamas’ Dibanjiri Pujian


Umum mengetahui bahawa Chansung 2PM bakal menamatkan zaman bujangnya tak lama lagi bersama seorang wanita bukan selebriti selain sedang menanti kelahiran cahaya mata pertama mereka.

ARTIKEL BERKAITAN
Tahniah! Chansung 2PM Umum Bakal Berkahwin & Timang Anak Pertama Nanti

Terbaru, sebuah portal media telah berkongsi dengan lebih lanjut mengenai identiti wanita yang berjaya merebut hati idola itu. Khabarnya, wanita itu sudah pun memasuki usia 40-an dan 8 tahun lebih tua daripada Chansung (32).
Dalam perkongsian itu lagi, pasangan itu sebenarnya mahu melangsungkan perkahwinan pada awal tahun ini namun terpaksa berunding dengan lebih lama memandangkan situasi COVID-19 yang tak menentu.

Malah kedua mereka sudah pun 5 tahun bercinta selain wanita itu berasa risau dengan kandungannya kini memandangkan dia sudah mencecah usia 40 tahun.

Selepas laporan itu berterbangan, JYP Entertainment yang merupakan bekas agensi Chansung telah mengeluarkan kenyataan di pihaknya,
Kontrak eksklusif kami bersama Chansung sudah pun tamat baru-baru ini. Sila faham bahawa pertanyaan mengenai artis adalah peribadi dan sukar untuk disahkan.
Semoga berbahagia!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Bakal Isteri Chansung 2PM Dilapor Berusia 40-an, JYP Entertainment Beri Respon


Yeonwoo sah akan terajui drama “Golden Spoon”!

ARTIKEL BERKAITAN
Jung Chaeyeon Sah Sertai Yook Sungjae Dalam Drama 'Golden Spoon'

Yeonwoo bekas ahli MOMOLAND, akan menyertai pelakon utama dalam drama MBC “Golden Spoon” dan akan bekerja bersama Sung-jae BTOB, Jung Chae-yeon DIA dan ramai lagi.
Berdasarkan siri webtoon popular dengan nama yang sama, “Golden Spoon” ialah kisah pengembaraan fantasi tentang seorang lelaki muda yang dilahirkan dalam keluarga miskin. Suatu hari, dia menjumpai sudu emas dan tiba-tiba bertukar tempat dengan seorang kawan yang dilahirkan dalam keluarga kaya. Sung-jae BTOB akan berlakon sebagai pelakon utama lelaki. Yeonwoo pula akan memainkan watak Oh Yeo-jin, iaitu seorang wanita muda yang dilahirkan dalam keluarga yang kaya dan berprestij.

MBC “Golden Spoon” dijangka bakal ditayangkan pada separuh kedua 2022.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Yeonwoo Bekas Ahli MOMOLAND Akan Sertai Sungjae BTOB & Jung Chaeyeon Dalam ‘Golden Spoon’


Kalau anda anda dah lama mengikuti arena hiburan Korea dan juga seluruh dunia, pasti anda pernah dengar mengenai undian “Most Beautiful Woman” yang berlangsung hampir saban tahun.
Tahun 2020 juga tidak ketinggalan apabila undian untuk ranking ini telah berjalan sejak 5 April sehingga 22 Mei baru-baru ini. Setelah mengambil kira undian yang dilakukan oleh peminat menerusi 6 platform seperti Facebook, Twitter, Instagram dan undian atas talian lain, pelakon Son Ye-jin telah berjaya menduduki tangga teratas undian tersebut.

Seperti yang semua tahu, pelakon wanita ini sememangnya sudah popular tetapi popularitinya itu mencanak naik selepas membintangi drama terkenal “Crash landing On You” pada awal tahun ini.

Walaupun undiannya hanya menduduki tempat kedua di Twitter dan Instagram, tetapi wanita rupawan ini berada di tempat pertama dalam undian yang dilakukan di Facebook. Hasil daripada jumlah undian tersebut, Son Ye-jin berjaya meraih tempat pertama secara keseluruhannya dengan 4,354,037 undian.
Lisa Blackpink yang merupakan saingan hebat dan turut menjuarai beberapa platform walaubagaimanapun terpaksa berpuas hati dengan ranking di tempat kedua sahaja dengan 3,852,340 undian.

Bukan sahaja Lisa malah ahli Blackpink yang lain turut tersenarai dalam tangga 10 teratas ranking ini. Jisoo mendapat tempat ke-5, Rosé di tangga ke-6 manakala Jennie pula duduk di tempat ke-8.

Selebriti Korea lain yang tersenarai ialah Tzuyu daripada kumpulan TWICE yang berada di tangga ke-3 dan Song Hye-kyo pula menerima undian yang melayakkannya menduduki tangga ke-7.

Tahniah kepada yang terpilih!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Dengan Lebih 4 Juta Undian, Son Yejin Dinobat ‘Most Beautiful Woman Of 2020’!


Dalam diam, tak sangka rupanya Kang So-ra sudah 6 tahun menyepikan diri daripada dunia K-Drama.

ARTIKEL BERKAITAN
Kisah Pasangan Peguam 'Tak Sebulu', Episod Awal 'Strangers Again' Raih Rating 1%

Mengambil masa untuk memberikan fokus buat suami yang merupakan seorang doktor perubatan oriental dan anak pertama mereka, nampaknya wanita itu sudah bersedia untuk kembali ke karier asalnya.
Untuk yang tidak mengetahui, Kang So-ra kini sedang membintangi drama “Strangers Again” di Genie TV sebagai peguam penceraian ‘hot’ yang mula berbolak-balik hatinya apabila mula bekerjasama kembali bersama bekas suaminya, lakonan Jang Seung-jo.

Meskipun rata-rata selebriti yang sudah berkahwin ataupun mempunyai pasangan cuba mengurangkan babak intim atau seksi apabila berlakon namun tidak buat Kang So-ra. Malah wanita itu dilihat tidak kisah untuk tampil seksi dalam episod terbaru drama tersebut.

Dalam episod itu, watak Kang So-ra yang buat pertama kali bermalam di rumah kekasihnya hanya tampil mengenakan tuala dan kelihatan janggal kerana tidak biasa seksi sebegitu. Pun begitu, situasi berubah kelakar apabila ibu lelaki itu melawati rumah anaknya untuk melakukan kejutan hingga menyebabkan Kang So-ra terkesima kerana pertemuan tak dijangka.
Komen penonton, mereka berasa kagum dengan Kang So-ra kerana berjaya mengekalkan penampilan yang ‘cool’ walaupun sudah lama tidak membuat kemunculan di kaca televisyen. Malah ada yang tak menyangka bahawa pelakon berusia 33 tahun itu sudah pun berkahwin sebenarnya.
Korang tonton tak drama ini?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNaver TV

Drama Pertama Lepas Bersalin, Netizen Puji Kang Sora Tak Kisah Tampil Seksi Dalam ‘Strangers Again’


Nama Son Suk-ku nampaknya semakin dikenali ramai kini!
Siapa yang menonton “My Liberation Notes”, pastinya terpikat melihat pelakon yang membawa watak Mr. Gu kan?

Walaupun sudah menyertai beberapa drama dan filem sebelum ini, namun nama Son Suk-ku kian meniti dalam bibir peminat K-Drama kerana karismanya sebagai Mr. Gu. Tak perlu banyak dialog pun tetapi pandangan matanya sahaja sudah mampu membuatkan penonton tak keruan.
Selepas selesai dengan drama ini, Son Suk-ku bakal menyapa penonton lagi dengan filem “The Roundup”, siri Disney+ “Casino” dan musim kedua “D.P.”

Dalam siri Netflix mengenai unit tentera pelarian itu, lelaki berkenaan membawa watak Kapten Im Ji-seop yang mementingkan diri sendiri dan ternyata realistik. Walaupun hilang di penghujung tayangan, ramai yang menantikan apa yang akan dibawa oleh watak Son Suk-ku dalam musim kedua nanti.

Nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Watak Antagonis, Son Sukku Bakal Kembali Dalam Musim Kedua ‘D.P.’


Sudah lebih 17 tahun dalam industri, Chan-sung 2PM akhirnya bercakap tentang kebimbangan mengenai kerjaya lakonannya.

ARTIKEL BERKAITAN
Dijangka Bersiaran Awal 2023, Chansung 2PM & Sojin Girl's Day Bakal Bergandingan Dalam 'Sincere About Dating'

Terbaru dalam episod ke-26 program KBS “Second House”, Chan-sung 2PM telah tampil sebagai tetamu, melawat Joo Sang-wook dan Jo Jae-yoon di Gangjin, Jeollanam-do.
Ketika mereka sedang berborak, Chan-sung ditanya tentang kebimbangannya kini. Kongsi ahli 2PM itu,

Apabila orang melihat projek lakonan saya, mereka tidak kenal bahawa itu adalah saya. Ia adalah perkaya yang baik, tetapi yang buruknya ialah apabila saya terus mendengar orang tanya ‘Adakah awak dah lama berlakon?’, ‘Adakah awak pandai berlakon?’. Saya tak tahu untuk jawab apa sekiranya mereka bertanya sedemikian kepada saya.
Untuk pengetahuan, sebelum debut bersama 2PM pada 2008, Chan-sung telah memulakan kerjaya lakonannya terlebih dahulu pada 2006 menerusi drama “Unstoppable High Kick”. Kini, dia masih lagi aktif dalam bidang lakonan.

Mendengar luahan Chan-sung itu, Joo Sang-wook memberi kata-kata semangat buatnya,
Sebelum ini saya fikir saya harus terus berlakon, tetapi apabila saya dah habiskan masa dalam khidmat tentera, 25 tahun berlalu begitu sahaja. Tetapi jika awak bertahan, masa yang sesuai akan tiba. Ia akan datang secara ajaib.
Respon Chan-sung,
Saya sedang menunggu saat itu.
Rugi betul siapa yang tak kenal Chan-sung tu!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERXports News

“Saya Dah 17 Tahun Berlakon Tapi Ramai Masih Tak Kenal Saya” – Chansung 2PM


Korang tengok tak lakonan Yook Sung-jae BTOB dalam “The Golden Spoon”?

ARTIKEL BERKAITAN
"Saya Tak Tau Ada Banyak Babak Aksi" - Sungjae BTOB Kongsi Sebab Dipilih Terajui 'The Golden Spoon'

Baru-baru ini, Sung-jae tampil sebagai teraju utama bagi drama webtoon MBC, “The Golden Spoon” sebagai Lee Seung-chun. Watak ini merupakan watak seorang pelajar yang lahir dalam keluarga susah yang menggunakan sudu emas untuk mengubah nasibnya dengan seorang rakannya yang lahir dalam keluarga mewah.Melihat kepada keserasian dan penyelarasan dengan watak, Yook Sung-jae berkata,
Ia sebenarnya benar-benar sukar. Apabila anda hidup selama hampir enam bulan dengan satu watak, personaliti asal kita akan tenggelam. Semasa penggambaran “The Golden Spoon”, saya hidup sebagai Seung Chun tanpa rehat seketika pun. Akibatnya, saya kian menjadi letih. Saya biasanya perlu mendapat rehat dan menikmati masa lapang saya.
Yook Sung-jae turut berkata dia ingin hidup berlandaskan takdir yang ditetapkan.

Sebagai manusia, sebagai Yook Sung-jae, ini adalah frasa kehidupan yang saya pegang. Tidak kisahlah bagaimana pun saya risau, masalah masih tak akan selesai dan ianya tidak akan merubah apa-apa pun. Oleh sebab itu, kalau kita dah jumpa kebahagiaan kita, cuba terima dan hidup sebaiknya. Kalau kita sedih pun, kita terima dan cuba perbaiki hidup kita. Macam itulah kita dapat tenangkan fikiran kita.
Saya secara sendirinya mempunyai masalah ‘overthinking’. Jadi, ada kalanya saya mengalami insomnia dan keadaan kesihatan saya menurun. Jadi, sekarang saya akan cuba untuk kurang berfikir terlalu banyak.
Sung-jae turut menambah,
Karier lakonan dan nyanyian saya amat berbeza. Di awal lakonan saya, saya berasa yakin yang saya boleh membawa apa jua watak. Namun, makin lama, saya sedar saya sendiri banyak kekurangan. Namun, setelah latihan yang kerap, saya rasa kebolehan lakonan saya kian membaik.
Ianya amat berbeza dengan nyanyian. Memandangkan saya tidak menulis atau menghasilkan lirik, saya perlu menyampaikan mesej lagu tersebut di atas pentas. Kalau berlakon, saya perlu menghidupkan skrip saya menerusi lakonan.
Sung-jae akhirnya berkata,

Jika harga diri anda mulai hilang, anda tidak akan berasa gembira. Saya rasa itu yang paling penting dan sehingga kini, saya tengah cuba hidup sambil mengekalkan nilai harga diri saya.
Betul la tu… kita hidup kena sentiasa gembira!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERArena Homme Plus

“Lama-Lama Saya Terikut..” – Yook Sungjae BTOB Ulas Watak Dalam ‘The Golden Spoon’


Plot lain daripada yang lain, Jirisan mengangkat kisah pasukan renjer di taman negara yang bertanggungjawab mencari dan menyelamat di Gunung Jirisan.
Diterajui Jun Ji-Hyun sebagai Seo Yi-kang seorang renjer yang berpengalaman dan Ju Ji-hoon memegang watak renjer rookie, Kang Hyun Joo.

Drama ini menjadi antara drama yang paling dinantikan tahun 2021 kerana mendapat sentuhan pengarah terkenal Lee Eung-bok (Descendants of The Sun, Guardian: The Lonely and Great God) dan penulis Kim Eun-hee (Signal, Kingdom).
[AMARAN SPOILER]

Kimchi Daily sebenarnya telah diberikan kesempatan untuk menonton tayangan awal Jirisan pada hari Rabu yang lalu. Sepanjang tayangan kami memang terpegunlah dengan episod pilot Jirisan ni.

Permulaan cerita penonton dibawa ke tahun 2018, Kang Hyun Joo yang baru tiba di cawangan Haedong Taman Negara Jirisan telah mengikuti operasi menyelamat pendaki sejurus tiba melaporkan diri dan bertemu dengan renjer berpengalaman Seo Yi-kang.
Semasa ingin meneruskan misi pencarian seorang kanak-kanak yang hilang, Hyun Joo seakan terlihat bayangan di mana keberadaan kanak-kanak itu.

Akibat cuaca buruk seluruh pasukan dipanggil pulang ke bilik operasi dan kembali meneruskan misi pencarian keesokkan hari. Namun Seo Yi-Kang berasa tidak sedap hati dan meneruskan misi pencarian bersama Hyun Joo, tanpa pengetahuan ketuanya Jo Dae-jin (Sung Dong-il).
Tindakan mereka berjaya menemukan kanak-kanak itu yang berada dalam keadaan lemah di lokasi pendakian terkenal di Gunung Jirisan.
Tapi sedikit misteri mula tersingkap dan menjadi tanda tanya, bagaimana kanak-kanak tersebut dapat menghantar pesanan kepada neneknya walaupun kawasan itu tidak mempunyai akses rangkaian. Pada masa yang sama, Hyun Joo dan Yi-kang menemui satu tinggalkan aneh seakan signal.
Penonton kemudian dibawa ke tahun 2020, yang menunjukkan Jo Dae-jin masih menerajui pasukan renjer dan mengumumkan seorang ahli baru akan menyertai pasukan itu dan individu itu ialah Seo Yi Kang yang tiba dengan berkerusi roda!
Sebaik saja ketibaannya, Seo Yi Kang telah berjaya menyelesaikan misi pertamanya dengan menjejaki mayat seorang pendaki yang hilang sejak lebih sebulan lalu.
Pasukannya berasa sangsi dan mula menyoalnya. Dia kemudian membuka kisah tentang signal yang hanya diketahui olehnya dan Hyun Joo dan bagaimana signal itu memberi petunjuk kepada mereka.
Kembalinya dia bersama pasukan renjer untuk mengetahui apakah yang ingin disampaikan ‘seseorang’ melalui signal itu.

Menjadi tanda tanya di akhir episod adakah signal itu yang menjadi punca kecelakaan menimpa dirinya dan Hyun Joo yang kini berada dalam keadaan koma?

Baru episod satu dah suspens tau drama Jirisan ni, selain plot yang kemas, penonton juga dipertontonkan dengan sinematografi Gunung Jirisan yang memukau.
Drama ini turut dibarisi oleh barisan pelakon berbakat lain seperti Oh Jung-se, Cho Han-cheul, Joo Min-kyung, Go Min-si, Jun Suk-ho dan Lee Ga-sub.

Siri K Original iQiyi ini disiarkan secara eksklusif dengan Korea bermula, 23 Oktober, dengan episod baharu disiarkan pada hari Sabtu dan Ahad pada pukul 8.00 malam di aplikasi iQiyi International atau iQ.com di seluruh dunia.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

‘Sinematografi Memukau Macam Tengok Filem’, Jirisan Angkat Kisah Renjer Penjaga Gunung


Netflix sememangnya terkenal kerana sering mengeluarkan kandungan filem dan drama terbaik. Bahkan peminat naskhah Korea juga kian tertumpu di laman penstriman popular ini bagi mendapatkan sajian projek yang terbaik.
Salah satu daripadanya ialah filem angkasa lepas “Space Sweepers”. Bagi menaikkan lagi jangkaan penonton, kami di KimchiDaily diberi peluang untuk menemu ramah barisan pelakon utamanya iaitu Song Joong-ki, Kim Tae-ri, Jin Seon-kyu dan Yoo Hae-jin serta pengarah Jo Sung-hee.

Kredit foto: Netflix
Sinopsis ringkas
Kapal angkasa Victory’ ialah sebuah kapal yang mengutip sampah dan serpihan barangan daripada angkasa lepas. Ianya dikemudi oleh juruterbang genius Tae-ho (Song Joong-ki), bekas lanun angkasa yang misteri Kapten Jang (Kim Tae-ri), jurutera kapal angkasa Tiger Park (Jin Sun-kyu) dan robot tentera yang sudah diprogramkan semula Bubs (Yoo Hae-jin). Selepas berjaya merampas satu kapal usang, kru Victory terjumpa dengan seorang kanak-kanak perempuan ‘Dorothy’ yang berusia 7 tahun. Kemudiannya, mereka sedar bahawa dia ialah robot manusia yang dicari oleh UTS Space Guards dan memutuskan untuk meminta wang tebusan daripada mereka.
Blokbuster angkasa lepas pertama Korea
Menjawab mengenai persoalan sama ada para pelakon berasa terbeban dengan gelaran tersebut, Song Joong-ki malah meluahkan rasa teruja dapat menyertai filem ini memandangkan ia membuatkan dia seperti kembali ke zaman kanak-kanak.

Kata Kim Tae-ri pula, biasanya orang akan membayangkan filem Hollywood apabila mendengar perkataan ‘sci-fi’ tapi “Space Sweepers” merupakan naskhah seperti apa yang dibayangkannya sekiranya ia diterbitkan di Korea.
Kredit foto: Netflix
Persona perkasa Kim Tae-ri, satu-satunya wanita dalam kru ‘Victory’
Khabarnya, ramai rakan-rakan dan penonton meluahkan rasa teruja apabila melihat Kim Tae-ri membawa watak Kapten Jang yang kelihatan sangat ‘tough’. Jelas pelakon wanita itu, dia sendiri merasakan karisma yang hebat watak tersebut semasa membaca deskripsi karakternya.

Apabila ditanya kepada pengarah, mengapa dia memilihnya untuk melakonkan watak tersebut sedangkan fizikalnya yang kecil, ini jawapan yang diterimanya.
Terdapat kuasa dalam mengelak daripada sesuatu yang biasa dilihat. Bahkan kalau anda perasan, Kapten Jang sering menyarungkan t-shirt yang sangat berwarna-warni dan comel.
Kredit foto: Netflix
Lakonan tersendiri Bubs oleh Yoo Hae-jin
Menariknya mengenai watak robot ini, lakonan pergerakannya dilakukan sendiri oleh Yoo Hae-jin dan bukannya menggunakan khidmat profesional lain. Bahkan pelakon berbakat itu sendiri mengaku bahawa dia tidak cuba untuk meniru mana-mana lakonan robot daripada naskhah lain tetapi berusaha untuk memberikan nafas tersendiri kepada Bubs.
Walaupun Bubs ialah robot yang dibuat daripada besi, tetapi dia mempunyai perasaan.
Kisah unik pembersih angkasa lepas
Jelas Jin Seon-kyu, “Space Sweepers” adalah unik kerana angkasa lepas yang sering digambarkan sebagai sesuatu yang sangat luas dan jauh dalam naskhah lain nampak dekat sahaja di dalam filem ini.
Tambahnya, kisah pembersih angkasa lepas ini yang nampak ringkas sebenarnya adalah hebat dan mengagumkan apabila anda saksikan babak permulaan filem ini nanti.
Kredit foto: Netflix
Yoo Hae-jin pula menambah bahawa naskhah angkasa lepas yang ditayangkan sebelum ini membuatkan ianya nampak menakjubkan diiringi teknologi dahsyat tetapi “Space Sweepers” menampilkan pelbagai situasi yang mudah didekati oleh penonton
Anda boleh lihat alatan yang biasa digunakan di bumi malah stokin berlubang. Jadi, saya rasa ia merupakan antara kekuatan filem ini selain menjadi titik perbezaan daripada naskhah lain.
Menarik kan filem ini? Jadi, pastikan anda terus serbu menonton “Space Sweepers” di Netflix sekarang!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Filem Blockbuster Angkasa Lepas Pertama Korea, Tonton ‘Space Sweepers’ Di Netflix Kini


Pelakon Byun Yo-han, Lee Kyu-hyung dan Seo Hyun-woo sah bakal sertai Song Kang-ho dalam “Uncle Samsik”. Yay!

ARTIKEL BERKAITAN
Selayaknya, Im Siwan, Byun Yohan & IU Menang Anugerah Di '2022 Buil Film Awards'

Tiga pelakon itu mengesahkan penampilan mereka dan khabar itu berjaya meraih perhatian peminat. Drama “Uncle Samsik” yang diarahkan oleh pengarah, Shin Yeon-sik merupakan satu ‘healing’ drama yang mengisahkan mengenai keinginan semangat dan kemesraan dua lelaki, “Uncle Samsik” dan “Kim San” yang terselamat dalam keadaan gawat pada tahun 1960-an.Dalam pada itu, watak “Uncle Samsik” akan dibawa oleh Song Kang-ho dan watak “Kim San” akan dibawa Byun Yo-han. “Kim San” merupakan watak protagonis yang akan bersama dengan “Uncle Samsik”.
Lee Kyu-hyung pula bakal membawa watak sebagai calon pemimpin iaitu, Kang Seong-min. Seo Hyun-woo bakal memegang watak sebagai Jung Han-min iaitu seorang askar elit dari gred keenam. Tak sabar nak tengok drama ini nanti!

Nantikan update seterusnya okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMaeil Economic Daily

Byun Yohan, Lee Kyuhyung & Seo Hyunwoo Bakal Sertai Song Kangho Dalam ‘Uncle Samsik’


Yoona, yang popular dengan lakonan hebatnya di dalam drama “Love Rain”, “The K2”, “The King In Love” dan banyak lagi, akan kembali dengan lebih banyak drama dan filem hebat pada tahun hadapan. Jom tengok naskhah lakonan Yoona yang akan datang, serta siapakah yang akan berganding bersamanya!

Big Mouth (Yoona dan Lee Jong-suk)
Menurut laporan dari Sports Donga, drama ini akan mengisahkan tentang Lee Jong-suk yang memainkan watak sebagai Park Chang-ho, seorang peguam kelas ketiga yang diberi panggilan sebagai ‘mulut besar’ kerana kelakuannya yang hanya suka berbicara tetapi tidak bertindak. Oleh itu, dia telah dipertanggungjawabkan untuk menyelesaikan kes pembunuhan yang melibatkan konspirasi besar untuk dia bertahan dalam kerjayanya dan untuk menjaga keluarganya.
Yoona sebagai Go Mi-ho, merupakan isteri kepada Park Chang-ho, adalah seorang doktor, yang sangat setia dan sentiasa menyokong suaminya. Apabila suaminya telah disalah anggap sebagai seorang penipu, dia terus sedia membantu untuk membersihkan nama suaminya.

2 O’Clock Date (Yoona & Kim Seon-ho)

Kim Seon-ho yang kini menjadi topik bualan ramai bagi peminat K-Drama, telah disahkan akan berganding bersama Yoona dalam filem terbaru mereka iaitu “2 O’Clock Date” yang  dijangka akan ditayangkan pada tahun hadapan. Filem ini merupakan filem romantik-komedi, yang mengisahkan tentang seorang wanita yang mempunyai rahsia besar dan seorang lelaki yang merupakan jiran kepada wanita tersebut yang tinggal di tingkat atas. Filem ini akan mengupas mengenai kisah dua orang jiran ini yang akan bertemu setiap hari dan merungkai tentang kehidupan mereka. Menurut Sports Chosun, filem ini telah ditetapkan untuk memulakan penggambaran pada bulan Mac tahun hadapan!

Confidential Assignment 2: International (Yoona & Hyun-bin)

Filem “Confidential Assigment” yang telah ditayangkan pada tahun 2017, kini akan kembali dengan musim kedua iaitu, “Confidential Assignment 2: International”. Filem tersebut telah menimbulkan sensasi di Korean Box Office, dengan jumlah penonton melebihi 7 juta.  Yoona yang dulu memainkan watak sebagai kakak ipar kepada Kang Jin-tae yang dimainkan oleh Yoo Hae-jin, kini kekal memainkan wataknya sebagai Park Min-young dalam sekuel ini. Dalam prekuel sebelum ini, watak Yoona lebih kepada seorang budak bawah umur yang dalam diam ada hati kepada watak yang dimainkan Hyun-bin, iaitu Rim Chul-ryung.
Dalam sekual ini, Hyun-bin akan kekal dengan wataknya sebagai detektif Korea Utara yang jahat yang akan dihantar ke Korea Selatan untuk suatu misi, bersama dengan rakannya, Kang Jin-tae, yang dimainkan oleh pelakon Yoo Hae-jin. Menurut laporan dari Sports Donga, filem ini dijangka telah memulakan penggambaran pada Februari yang lepas!
Happy New Year (Yoona & Lee Dong-wook)

Pada April yang lalu, laporan daripada Sports Chosun, produksi CJ ENM dan TVING telah akan mengeluarkan sebuah filem romantik baru “Happy New Year” yang akan ditayangkan pada tahun hadapan, melibatkan barisan pelakon yang sangat hebat. Antaranya adalah Yoona SNSD, Lee Dong-wook, Han Ji-min, Kang Ha-neul, Won Jin-ah, Lee Kwang-soo, Seo Kang-joon, Kim Young-kwang dan ramai lagi! Dalam filem ini, Yoona akan memainkan watak sebagai seorang pekerja di sebuah hotel. Manakala Lee Dong-wook pula akan memegang watak sebagai Ketua Pegawai Eksekutif di hotel tersebut. Barisan pelakon yang hebat yang akan turut terlibat dalam filem ini telah menarik perhatian ramai peminat. Antara reaksi para netizen:
Barisan pelakonnya sangat hebat!
Mereka semua akan muncul dalam satu filem? Saya mahu cepat-cepat menonton filem ini.
Ini adalah sangat gila, kebanyakan pelakon dalam filem  ini adalah pelakon yang layak untuk watak utama!
Jadi macam mana, korang dah sedia ke untuk tahun 2022?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Donga

Naskhah Lakonan Yoona SNSD Wajib Ditonton Tahun 2022 Nanti


Agensi Hye-ri GIRL’S DAY telah mengumumkan bahawa mereka akan mengambil tindakan undang-undang sebagai tindak balas kepada siaran yang berniat jahat dan serangan peribadi terhadap artis tersebut.
Pada 17 Disember, agensi Hye-ri, Creative Group ING mengeluarkan kenyataan berikut:

Helo, ini ialah Creative Group ING.
Baru-baru ini, terdapat peningkatan dalam siaran berniat jahat yang menyasarkan artis kami Hye-ri, seperti fitnah, serangan peribadi, gangguan seksual dan fitnah watak. Oleh itu, kami ingin memaklumkan bahawa kami akan mengambil tindakan undang-undang sebagai tindak balas kepada siaran ini.
Dengan pemantauan berterusan oleh kami sendiri dan semua laporan yang kami terima, kami telah cuba mengabaikan siaran ini dan menganggap ianya sebagai ‘kebebasan bersuara’. Walau bagaimanapun, kami telah memutuskan bahawa tindakan individu tertentu yang secara berterusan menyasar Hye-ri melalui entri berniat jahat yang tidak berasas, ianya telah melampaui tahap di mana kami tidak lagi boleh berdiam diri dan menonton.
Oleh itu, menggunakan pemantauan berterusan kami sendiri dan bukti yang kami terima dalam laporan, agensi kami merancang untuk meneruskan dengan memfailkan tuntutan mahkamah melalui wakil undang-undang, dan kami akan membuat respons yang tegas tanpa kelonggaran.
Terima kasih.

Haa..jaga-jaga!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Terima Komen Jahat Serta Difitnah, Hyeri GIRL’S DAY Akan Ambil Tindakan Undang-Undang


“The School Nurse Files” rupanya popular di Malaysia!
Sinopsis “The School Nurse Files”
Tugas sebagai jururawat di sekolah mungkin nampak biasa tetapi Ahn Eun-young (Jung Yu-mi) hidup dalam dunia yang pelik namun menawan kerana dia dianugerahkan dengan kebolehan istimewa – mampu melihat makhluk ghaib dalam bentuk jeli yang berwarna-warni. Setiap daripada kita dikelilingi oleh makhluk lembik ini yang dihasilkan daripada keinginan manusia.

Hadir dalam pelbagai bentuk yang unik dan banyak personaliti, sesiapa yang ‘dihantui’ oleh jeli ini akan mengalami nasib malang dan ditimpa perkara buruk. Menggunakan ‘senjata’ istimewa iaitu pedang mainan berwarna pelangi dan pistol mainan, Eun-young terus melawan jeli ini dalam diam. Pun begitu, pada mata kasar orang lain, jururawat itu hanya kelihatan pelik kerana asyik menghuyung-hayangkan tangan dan kaki pada ruangan yang kosong.

Pada suatu hari, seorang guru sastera Cina iaitu Hong In-pyo (Nam Joo-hyuk) tanpa sengaja telah mengalihkan batu pusaka dalam bawah tanah sekolah tersebut sehingga membuatkan setiap pelajar dan kakitangan ‘diserang’ jeli yang besar dan berbahaya. Meskipun mempunyai kuasa yang hebat tetapi Eun-young mendapati bahawa lawannya adalah terlampau kuat daripada tenaga yang dimilikinya.
Tak sangka bahawa guru sastera Cina itu sebenarnya adalah pembantu dalam diam kerana apabila Eun-young menggenggam erat tangannya, tenaganya pasti akan ‘dicaj’ semula. Menggunakan kelebihan lelaki itu sebagai ‘power bank’ peribadinya, mereka berdua bergabung tenaga untuk melawan kesemua jeli yang menghuni dan memporak-perandakan sekolah tersebut.

Sempena tayangan yang bermakna ini, Jung Yu-mi, Nam Joo-hyuk, pengarah Lee Kyoung-mi dan penulis Chung Se-rang telah duduk bersama bagi menjawab soalan cepu mas mengenai pembikinan “The School Nurse Files”.
Popular di Malaysia
Baru sahaja ke udara 3 hari yang lepas, “The School Nurse Files” berjaya duduki tangga perama dalam ranking 10 program TV teratas di Netflix Malaysia. Mungkin disebabkan lakonan dan plot yang unik, nampaknya ramai yang tak melepaskan peluang untuk menonton drama ini.

Kepada yang belum menonton, cepat-cepat langgan Netflix untuk tonton drama fantasi ini. Hanya 6 episod sahaja!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Baru 3 Hari Tayangan, ‘The School Nurse Files’ Rebut No 1 Ranking 10 Program TV Popular Netflix Malaysia


Siapa yang pernah menonton rancangan hiburan keluarga iaitu “Superman Returns” semasa awal tayangannya dahulu? Ketika itu, antara ahli yang popular ialah Haru iaitu anak kepada penyanyi rap Tablo, Chu Sarang iaitu anak kepada ahli UFC terkenal Chu Sunghoon serta si kembar iaitu Seoeon dan Seojun anak kepada pengacara Lee Hwijae. Semasa itu, kebanyakan netizen memang terhibur apabila melihat kanak-kanak ini semua kerana kecomelan mereka.
Tapi yang paling diingati oleh penonton setia program ini ialah si kembar tiga ‘Triplet’ iaitu Daehan, Minguk dan Manse. Mereka ini merupakan anak kepada pelakon lelaki terkenal iaitu Song Ilkook. Mula sahaja memunculkan diri dalam “Superman Returns”, ternyata semua penonton terus jatuh cinta pandang pertama kepada kembar tiga ini kerana telatah mereka yang lucu serta tiap-tiap daripada mereka mempunyai personaliti yang berbeza. Daehan merupakan abang sulung yang bertanggungjawab, Minguk iaitu anak tengah yang comel serta Manse, anak bongsu yang banyak ‘akal’ dan nakal.

Ramai penonton yang berendam air mata apabila keluarga ini mengumumkan bahawa mereka akan meninggalkan rancangan itu setelah hampir 19 bulan muncul di dalamnya. Menurut Song Ilkook, dia membuat keputusan berat itu kerana sebagai pelakon, dia perlu kembali ke set penggambaran dan hal itu mungkin menyebabkan kekangan untuk terus merakamkan rancangan itu.

Setelah hampir dua tahun tidak muncul dalam perhatian media, Song Ilkook banyak memuat naik gambar mereka bertiga supaya penonton yang pernah meminati kembar tiga itu dapat melihat perkembangan mereka. Namun, netizen nyata terkejut melihat Daehan, Minguk dan Mansae yang sudah kelihatan sangat besar! Lagi terkejut apabila melihat mereka sudah semakin pandai dalam pelbagai benda.

Menerusi entri Song Ilkook di laman Instagramnya itu, ternyata kita dapat lihat ketiga-tiga anaka lelakinya itu mempunyai minat yang berbeza. Si sulung, Daehan telah membuat buku mengenai jadual berkala unsur kimia (periodic table) dan dalam muka surat itu dia menerangkan mengenai elemen oksigen.

Minguk pula telah menulis sebuah skrip bertajuk “Lelaki Dipanggil Tuhan, Kebangkitan Semula ‘Phoenix’ Gelap”.

Manakala si bongsu iaitu Manse telah memuat naik muka bukunya yang bertajuk “Ada Buku Yang Tidak Mempunyai Hangul (abjad Korea) Di Dalamnya”. Tajuk kelakar kanak-kanak itu nyata membuatkan Song Ilkook serta para peminat lain terhibur.

Baru sahaja berusia 7 tahun, tetapi kembar tiga itu dah menunjukkan bakat yang menonjol. Paling mengejutkan apabila Daehan dah hafal mengenai elemen dalam jadual berkala unsur kimia walaupun baru bersekolah rendah, kita yang dah tua ni pun gagap! Song Ilkook dan isterinya nyata telah memberikan didikan yang baik kepada anak-anak mereka itu.
Sumber: Soompi

‘Song Triplet’ Dah Besar, Peminat Terkejut Lihat Daehan Hafal Elemen Dalam Kimia!


Setelah lapan bulan menanti, akhirnya trio paling gila dalam The Zone: Survival Mission bakal menemui anda dengan musim kedua hujung bulan ini!
Musim Pertama Buka Peluang Gandingan Trio Wujud Keserasian Bersama

Kalau korang tengok The Zone: Survival Mission musim lepas, mesti nampak banyak sangat perubahan terhadap gandingan Yoo Jae Suk, Lee Kwang Soo dan Kwon Yuri daripada episod 1 sampai episod ke 8. Makin meletup!
Musim pertama juga menampilkan pelbagai cabaran yang perlu ditempuhi oleh ketiga-tiga ejen kemanusiaan ini untuk terus bertahan tidak kira di udara, darat atau di dalam air. Pelbagai kerenah Lee Kwang Soo, Yoo Jae Suk dan Yuri yang sentiasa mencuit hati. Min pun tak sangka Yuri sebenarnya kelakar!

Walau Penuh Gelak Tawa, Namun Misi Kali Ini Lebih Mencabar!
[ Amaran SPOILER]
Bagi musim kedua, AI 2.0 yang kini berwajah baharu telah menaik taraf simulasi bencana kepada lebih mencabar. Ketiga-tiga ejen kemanusiaan ini harus menyelesaikan segala simulasi dalam masa 4 jam demi bertahan dalam situasi ekstrem walaupun ia terlihat seperti dalam kehidupan biasa.

Bukan Kwang Soo dengan Jae Suk lah kalau tak takut semua benda kan? Memang tak macho! Tapi kali ini, cuba bayangkan kalau rasa takut tu sebenarnya kunci utama untuk mereka survive dalam cabaran yang penuh dengan tekanan! Memang main emosi!

Lagi epic, bila mereka terpaksa selesaikan cabaran apabila mereka hanya dibenarkan duduk di atas katil yang bergerak menggunakan teknologi berkuasa tinggi. Bukan itu sahaja, korang juga dapat saksikan kehebatan Yuri dalam bermain golf. Memang lebih banyak komedi berbanding musim lalu!
Selain itu, musim kedua ini juga masih mengekalkan ganjaran syiling Z bagi setiap simulasi sekiranya mereka berjaya menyelesaikan segala cabaran dari zon yang berbeza.
Mampukah mereka menyelesaikan semua cabaran dalam setiap zon mengikut masa yang diberikan? Atau mereka kekal menjadi ejen kemanusian yang gagal? Jangan lupa untuk tonton “The Zone: Survival Mission 2” di Disney+ Hotstar!

Capai Rating Tinggi Musim Lalu, Trio Paling Gila Kembali Lagi Dalam The Zone: Survival Mission 2


Peminat pasti tahu bahawa 4 ahli Super Junior ini pernah mengalami kemalangan kereta yang teruk pada 2007 yang lalu.

ARTIKEL BERKAITAN
"Ia Sedap" - Peminat Teruja Lihat Sehun EXO Nikmati Makan Putu Bambu Di Malaysia

Bagi yang belum tahu, pada April 2007, Leeteuk, Eunhyuk, Kyu-hyun dan Shindong telah mengalami kemalangan kereta yang mengerikan, yang dilaporkan sebab tayar pancit yang menyebabkan kereta itu terbalik di tengah jalan.
Khususnya, Kyu-hyun ahli yang cedera paling teruk sehingga patah tulung rusuk, sehingga menembus paru-parunya.  Pada waktu itu, idola tersebut dikatakan berdepan risiko 20% kehilangan suara jika menjalani pembedahan namun, dia tabah dan dapat mengekalkan nyawa serta suaranya.

Terbaru dalam siaran 3 Julai program “Walking into Frenzy”, kakak Kyu-hyun iaitu Jo A-ra telah tampil, di mana dia bercakap tentang kemalangan yang hampir meragut nyawa adiknya itu. Dia mengimbas kembali,

Semasa itu, saya belajar di luar negara dan pada pertengahan semester. Saya tidak mempunyai wang untuk beli tiket kapal terbang jadi, saya bermati-matian cari telefon dan internet, memohon, ‘Tolong selamatkan Kyu-hyun’.
Tambahnya lagi dengan menyatakan rasa sayangnya pada Kyu-hyun,
Dia sangat berharga dan tidak boleh digantikan. Tidak kira apa yang Kyu-hyun katakan, segala-galanya tentang dia adalah indah dan berharga bagi saya.
Nasib semuanya dah baik-baik sahaja..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

“Saya Tiada Duit..” – Kakak Imbas Kembali Kemalangan Ngeri Hampir Meragut Nyawa Kyuhyun SuJu Pada 2007


Akhirnya drama pembalasan dendam “Queen Of Masks” menamatkan siaran kelmarin.

ARTIKEL BERKAITAN
Meski Diterajui Pelakon Hebat, Episod Awal 'Queen Of The Mask' Raih Rating 1% Sahaja

Antara drama dengan tema yang sama baru ditayangkan ialah “Queen Of The Mask” di mana ia membawa kisah 3 orang sahabat yang menikam belakang seorang rakan yang lain apabila mereka terlibat dalam satu kes pembunuhan. 10 tahun kemudian, rakan yang dituduh itu kembali ke Korea bagi membongkarkan apa yang terjadi sebenarnya.
[Amaran SPOILER]
Setahun kemudian, kesemua ‘Permaisuri Bertopeng’ kembali ke kehidupan normal mereka. Yu-na (Oh Yoon-ah) menjadi ibu sebenar kepada anaknya, Nana yang sudah kembali sihat kini. Yoo-jeong (Shin Eun-jung) pula melahirkan anak pertamanya, dan melangsungkan parti hari jadi anak itu di Daeseon-gak yang dimodelkan menjadi hotel bertema hanok.

Jae-yi (Kim Sun-ah) kemudiannya melangkaui semua kesukaran dan memiliki hubungan yang semakin utuh bersama rakan-rakannya. Dengan semangat baru, Jae-yi berjanji akan membuang semua ‘topeng jahat’ dalam dunia ini bagi mencapai keadilan.

Untuk episod kali ini, “Queen Of The Mask” berjaya mencapai rating tertinggi sepanjang tayangan iaitu 3.3%.
Korang dah layan ke?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMBN TV

Konflik Selesai, Episod Akhir ‘Queen Of The Mask’ Raih Rating Tertinggi


Nampaknya pelakon “Vincenzo” akan buat reunion dalam drama “Chaebol’s Family Youngest Son”.
Ianya membawa kisah seorang setiausaha keluarga kaya yang dilahirkan semula sebagai anak lelaki bongsu keluarga tersebut.

Menurut sumber media, Jo Han-chul akan menyertai barisan pelakon di dalam drama itu bersama Song Joong-ki. Dia dilamar untuk membawa watak Jin Dong-ki, anak kedua keluarga Kumpulan Sunyang. Lelaki itu percaya nasibnya adalah malang kerana dilahirkan sebagai pewaris kedua keluarga kaya itu.Berlakon sebagai musuh di dalam “Vincenzo”, ramai yang tertanya-tanya apakah kelainan yang akan ditonjolkan oleh Jo Han-chul dan Song Joong-ki sebagai adik-beradik di dalam “Chaebol’s Family Youngest Son”.
Amatlah sibuk, Jo Han-chul juga bakal muncul dalam beberapa drama lain nanti seperti “Hometown Cha Cha Cha” dan “Cliffhanger” serta filem “The Moon”.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Seoul

Lepas ‘Vincenzo’, Jo Hanchul Bakal Jadi Abang Song Joongki Dalam ‘Chaebol’s Family Youngest Son’


Betul lah orang cakap, kalau dah jodoh pasti tak kemana.

ARTIKEL BERKAITAN
Cerita Cinta Lee Minho & Gong Hyojin Di Angkasa, 'Ask The Stars' Bakal Tayang 2024

Terbaru pada 28 Mei, Gong Hyo-jin telah tampil dalam rancangan YouTube Jung Jae-hyung “Fairy Table”, di mana pelakon itu ada mendedahkan bagaimana dia membuat keputusan dari tidak mahu berkahwin kepada ingin berkahwin, selepas bertemu dengan suaminya, Kevin Oh.
Pada awalnya, Gong Hyo-jin berkongsi tentang kehidupan cintanya dengan berkata,

Saya agak berhati-hati ketika bercinta jadi saya tidak mempunyai banyak pengalaman dating yang sebenar. Saya tak mudah jatuh cinta kepada seseorang. Melalui hubungan saya, saya fikir perkahwinan dan saya tidak serasi, membawa keputusan saya untuk tidak berkahwin.

Kemudian, mengenai apakah yang membuatkan pelakon “It’s Okay, That’s Love” itu membuka hatinya kepada Kevin Oh, wanita itu mengaku,

Perasaan saya berubah. Dia seorang malaikat. Sampai sekarang pun saya masih rasa dia macam malaikat. Itulah sebabnya saya simpan namanya di telefon sebagai ‘Malaikat’. Dia seorang yang baik hati.
Untuk pengetahuan, Gong Hyo-jin dan Kevin Oh telah berkahwin pada 11 Oktober 2022.
Semoga kekal berbahagia!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

“Dia Malaikat” – Gong Hyojin Dedah Sebab Tak Ingin Berkahwin Sebelum Bertemu Kevin Oh


Sepertinya ramai yang meluahkan bahawa rancangan hiburan Korea kini banyak meluahkan isu yang tak sepatutnya.

ARTIKEL BERKAITAN
"Awak Tinggal Sekali Ke?" - Kim Jongkook Tahu Song Jihyo Luar & Dalam, Ramai Syak Mereka Bercinta?

Bahkan ahli wanita dengan senang bersembang mengenai haid, berlaga dada dan warna seluar dalam dengan alasan ‘mereka rapat sebagai keluarga’.
Dalam episod “Running Man” yang lalu, Song Ji-hyo telah menanyakan warna seluar dalamnya dalam segmen ‘TMI” di mana Kim Jong-kook menjawab dengan betul dan mukanya berubah merah. Sebelum itu, Yoo Jae-suk ada menyebut mengenai bagaimana mereka mahu meneka perkara seperti itu.

Seperti yang diketahui, kod humor “Running Man” ialah untuk memadankan Kim Jong-kook dan Song Ji-hyo. Meskipun mereka sering bergurau senda seperti itu, namun ada perkara yang tidak boleh dianggap sebagai jenaka. Ianya menjadi masalah kerana tingkah laku ini di anggap sebagai normal dalam rancangan hiburan hujung minggu yang ditonton oleh seluruh keluarga dari muda ke tua.

Tambahan pula, “Running Man” mempunyai penonton daripada generasi muda terutamanya pelajar sekolah rendah. Jikalau mereka menannyakan perkara seperti itu dengan rakan sekelas, ia akan dianggap sebagai pelanggaran hak peribadi dan memberikan persepsi palsu dalam realiti sebenar.
Antara program lain yang melebihi garisan ini ialah “The Sixth Sense 3” apabila Lee Mi-joo dan Jessi sering melakukan perkara yang memalukan Yoo Jae-suk. Malah Lee Mi-joo juga tidak kisah bersembang dengan lelaki yang sudah berkeluarga itu mengenai kitaran haidnya.

Kata penonton,
Apa akan terjadi kalau ahli lelaki berkelakuan seperti itu terhadap ahli wanita?
Meskipun perbuatan seperti itu mungkin sesuai di antara sahabat baik, namun penonton yang menonton bukanlah rakan mereka. Hal ini menyebabkan mereka supaya melihat kandungan yang dipaparkan dari sudut penonton yang terdiri daripada golongan muda dan tua.
Pandangan korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Sembang Seluar Dalam & Kitaran Haid, Penonton Rimas Program Hiburan Korea Kian Melampaui Batas


Tidak dapat disangkal bahawa “My Name” merupakan antara siri Korea di Netflix yang berjaya mencipta nama di seluruh dunia kini.

ARTIKEL BERKAITAN
Han Sohee Konco Dadah Menyamar Jadi Polis, 5 Sebab Kena Tonton 'My Name' Di Netflix Kini

Meninggalkan pengakhiran yang terbuka, kebanyakan penonton tertanya-tanya sama ada ia akan disambung nanti.
Jawab Han So-hee apabila ditanya,

Saya rasa saya akan mati (ketawa). Selepas dia mendapat tahu bahawa ayahnya merupakan seorang pegawai polis, bukan kah perlu ada kisah mengenai hubungannya dengan Cha Gi-ho (Kim Sang-ho)? Tapi kalau ada musim kedua, saya tidak tahu apa lagi yang mahu ditunjukkan. Rasanya saya akan mempunyai kuasa luar biasa.

Jawab pengarah Kim Jin-min pula,

Bagi ‘Squid Game’, pengarah Hwang Dong-hyuk bertanggungjawab menulis dan mengarahnya. Bagi saya pula, saya hanya mengarah mengikut skrip dan pelakon yang dipilih. Untuk musim kedua, ianya bergantung kepada penulis dan Netflix. Saya tidak mempunyai kuasa ke atasnya.
Nampaknya macam tiada perancangan lagi, ada yang menanti ke?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERStar News

Han Sohee & Pengarah Bincang Kemungkinan Musim Kedua ‘My Name’


Selepas lama menanti, akhirnya akan ada seorang lagi ahli EXO yang melancarkan album solonya tak lama nanti.

ARTIKEL BERKAITAN
EXO Genap 10 Tahun, Sehun Terharu Punyai Hubungan Akrab Bersama Ahli Lain

Menurut laporan media, Xiumin atau nama sebenarnya Kim Min-seok yang merupakan ahli sulung kumpulan tersebut dikhabarkan akan debut solo pada September ini.
Respon agensinya,

Xiumin EXO sedang dalam persiapan album solo pertamanya dengan sasaran pada penghujung September.

Sebelum ini, lelaki itu pernah meriliskan beberapa lagu solo menerusi ‘S.M STATION’ dan menyertai unit pertama EXO iaitu EXO-CBX.

Dengan pengesahan ini, Xiumin menjadi ahli ke-7 EXO yang memiliki album solo selepas Chen, Baekhyun, Lay, Kai, Suho dan D.O.
Yes! Dah lama tunggu.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Xiumin EXO Bakal Lancar Album Solo Pertama


Teruja betul bila dapat tahu bahawa Song Ji-hyo bakal kembali berlakon dalam drama baru. Bukan apa, memang seronok tengok kelincahannya dalam “Running Man” tetapi best juga apabila dapat melihat wanita ini menonjolkan bakat lakonannya.
Sinopsis pendek “Was It Love?”
Drama komedi romantik ini membawa kisah No Ae-jung (Song Ji-hyo), seorang produser filem dan ibu tunggal yang sudah hidup berseorangan selama 14 tahun lamanya. Walaupun dah tolak ketepi soal pasangan, dia tiba-tiba diheret masuk dalam lembaran kisah cinta yang baru apabila 4 lelaki hadir dalam hidupnya dalam masa yang sama.

[Amaran SPOILER]
Episod pertama yang kelakar dan beremosi
Berusaha sekeras mungkin bagi menggapai semula impiannya untuk menjadi produser filem, Ae-jung mengalami masalah genting apabila bos syarikatnya melarikan diri dan meninggalkan sejumlah hutang yang besar atas namanya.

Risau sekiranya keluarganya menjadi mangsa keadaan, wanita itu berjanji akan memulangkan segala pinjaman tersebut dengan keuntungan sekali sekiranya peminjam wang itu iaitu Goo Pa-do (Kim Min-joon) yang kelihatan seperti samseng melabur dalam filem barunya.

Lelaki bengis itu bersetuju tetapi dengan syarat dia membawa penulis skrip asal “Cinta Itu Tiada” iaitu bekas kekasih Ae-jung bernama Oh Dae-oh (Son Ho-jun) dan pelakon popular Ryu Jin (Song Jong-ho) yang juga merupakan senior semasa dia belajar di universiti dulu untuk menjayakan projek tersebut.
Walaubagaimanapun, Ae-jung sepertinya menemui kegagalan apabila Oh Dae-oh nampaknya masih berdendam dengan kisah 14 tahun lalu apabila wanita itu meninggalkannya tanpa khabar berita. Pun begitu, ibu tunggal tersebut berterusan berusaha memujuk lelaki itu supaya menulis skrip filem tersebut dalam usaha untuk menyelamatkan keluarganya daripada menjadi tebusan Goo Pa-do.

Dalam masa yang sama, siapa sangka seorang kenalan lama Ae-jung iaitu Oh Yeon-woo (Koo Ja-sung) pula muncul kembali dalam hidupnya apabila dia merupakan guru kelas kepada Ha-nee yang baru sahaja bertukar ke sekolah baru. Nampak gayanya lelaki itu sepertinya menyimpan perasaan pada Ae-jung meskipun ibu tunggal itu nampak biasa sahaja apabila bersama dengannya.
Tak cukup dengan itu, perasaan Ha-nee (Um Chae-young) untuk mengenali ayah kandungnya kian membuak-buak dan dia juga merasakan bahawa guru kelasnya itu merupakan lelaki yang dicarinya memandangkan dia mempunyai kaitan dengan Ae-jung pada 14 tahun lepas.

Penonton puji lakonan Song Ji-hyo
Walaupun dah lama tak tengok Song Jihyo berlakon tetapi mutu lakonannya baik dan sebutannya juga jelas…

Apabila Ae-jung menangis, saya turut menangis sama…

Drama Song Ji-hyo kali ini nampak menarik. Lakonan semua pelakon juga baik, semoga berjaya!

Nak tahu sangat kisah di antara Dae-oh dan Ae-jung! Apalah perasaan dingin dan juga jantung berdegup kencang ini.

Lihat sahajalah mata Son Ho-jun??? Suka betul melihat pandangan matanya yang melo dan redup itu..
Menurut penonton yang menonton episod awal “Was It Love?”, mereka suka melihat perkembangan plot drama ini bahkan dah tak sabar nak menantikan lanjutan kepada kisah Ae-jung dan Dae-oh. Tapi sayangnya drama komedi romantik ini hanya mampu meraih rating 2.0% sahaja pada episod pertamanya dan naik 0.2% ketika episod keduanya.
Mungkin ia akan menaik pada episod akan datang, siapa tahu kan?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNaver TV

Penonton Ketawa & Menangis Bersama Watak Song Jihyo, Episod Awal ‘Was It Love?’ Hanya Raih Rating Biasa


Kemelut terus berpanjangan, sepertinya UZurocks berterusan memungkiri janji mereka untuk melangsaikan bayaran buat pelakon Song Ji-hyo dan staf lain.

ARTIKEL BERKAITAN
"Saya Terbeban Lihat Jihyo, Somin & Mijoo Suka Tayang Perut Sekarang" - Yoo Jaesuk

Terbaru, pelakon itu dan bekas staf agensi berkenaan menfailkan aduan ke atas bekas CEO Mr. A pada Kementerian Pekerjaan dan Buruh atas sebab penyelewengan dan penangguhan bayaran. Segelintir staf sudah pun menyelesaikan siasatan mereka manakala yang lain sedang menanti panggilan dari kementerian.
Seramai 70 staf termasuklah syarikat sumber luar tidak dibayar gaji dek kesilapan Mr A menguruskan perbelanjaan besar termasuklah mempromosikan dan menghasilkan projek. Berdasarkan ini, dikatakan bayaran mereka tidak diberikan sejak Februari lalu.

Dalam pada itu, Song Ji-hyo dikatakan dengan sukarela membayar perbelanjaan segelintir staf yang terpalit dek isu ini walauun dia sendiri belum dibayar sebanyak 900 juta won. Dia juga membayar perbelanjaan di lokasi penggambaran secara sendiri supaya pengurusnya tidak dilabel dengan kredit buruk.

Respon Uzurocks selepas kenytaan ini,
Kami berjanji ingin membayar bayaran yang tertangguh pada 10 Jun, namun kami memohon maaf kerana tidak mampu melunaskan janji itu. Kami berjanji akan menyusun semuanya pada penghujung hari ini.
Main tangguh-tangguh pulak..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

“Kami Janji Akan Selesaikan..” – Bayaran Song Jihyo 2 Bulan Tertangguh


Pada 10 Januari, ENHYPEN telah mengadakan sidang media secara dalam dan luar talian, sempena keluaran album studio pertama mereka “DIMENSION:ANSWER”.
“DIMENSION:ANSWER” ialah versi pembungkusan semula album studio pertama ENHYPEN, “DIMENSION:DILEMMA”, yang dikeluarkan pada Oktober 2021. Jika “DIMENSION:DILEMMA” adalah mengenai remaja yang terjerumus ke dalam dilema selepas dikelilingi oleh pelbagai keinginan dalam dunia yang rumit, “DIMENSION:ANSWER” adalah tentang remaja yang mula curiga terhadap jawapan yang telah ditetapkan oleh masyarakat untuk mereka dan sebaliknya mencari jawapan mereka sendiri.

Tajuk lagu “Blessed-Cursed”, ialah gabungan rock dan hip hop tahun 1970-an dan ianya mengisahkan tentang seseorang yang ingin menjalani kehidupan tanpa menghadkan diri kepada keadaan sekeliling, yang boleh menjadi rahmat atau kutukan. Menurut Jake,
Walaupun anda tidak pasti apa jawapan yang betul, ini adalah tentang mencari jawapan anda sendiri dan bukannya jawapan yang telah ditentukan oleh masyarakat untuk anda.

Mengenai perbezaan antara “Tamed-Dashed” dan “Blessed-Cursed”, Hee-seung berkata,
Perbezaan terbesar ialah suasana dan konsep. Kami mahukan imej yang kuat dan berkuasa kali ini.
Jung-won berkata,

Seperti BTS senior kami, kami ingin mengeluarkan tarian koreografi yang tajam dan selaras, jadi kami memerhatikan banyak perkara yang mereka lakukan. Kami mahu menjadi kumpulan yang diiktiraf kerana persembahan kami yang serentak.
Sung-hoon menambah,
Dari perspektif stamina, ini adalah tarian kami yang paling sukar. Kami bekerja lebih keras daripada biasa semasa berlatih dan fokus untuk mengekalkan stamina kami.

Mengenai konsep untuk lagu ENHYPEN, Jay menjelaskan,
Album terakhir kami adalah mengenai ‘kesegaran’. Sebelum itu, sejak penampilan sulung kami, kami mempunyai konsep suasana gelap, dan kami mempromosikan lagu dengan tanggapan pertama yang sangat kuat. Memandangkan kami mendapat reaksi yang begitu baik daripada promosi album mini kedua kami, kami membina keyakinan terhadap konsep seperti itu. Kami tidak menghadkan diri kami kepada jenis konsep tertentu, tetapi kami berusaha sedaya upaya untuk menunjukkan prestasi terbaik yang kami boleh buat pada masa ini. Kami berbangga untuk mengatakan bahawa kami telah menyediakan persembahan yang menakjubkan.
Mengakhiri sidang media itu, Ni-ki berkongsi harapan agar ENHYPEN lebih dikenali oleh orang ramai pada tahun ini.

Jom dengar lagu baharu ENHYPEN!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXports News

“Ini Adalah Tarian Paling Sukar” – ENHYPEN Ulas Tentang Lagu Baharu ‘Blessed-Cursed’


Membuatkan ramai penonton tak senang duduk selama 16 episod, akhirnya “The Devil Judge” mengundurkan diri kelmarin.
Sinopsis
Drama ini berlatarbelakangkan dunia alternatif (alternate universe) atau Korea versi distopia di mana seluruh negara menyertai perbicaraan dalam mahkamah menerusi siaran langsung. Ji Sung membawa watak Kang Yo-han, ketua hakim yang menyimpan hasrat misteri, Kim Min-jung melakonkan watak Jung Sun-ah, musuh ketat Kang Yo-han dan merupakan pengarah di pertubuhan CSR (tanggungjawab sosial korporat).

Tegang hingga ke akhirnya
[Amaran SPOILER]
Dihimpit dengn rancangan Jung Sun-ah, Kim Yo-han kemudiannya tinggal di pusat tahanan. Tak lama kemudian, dia kemudiannya dikhabarkan telah dibunuh dan berita itu sampai kepada umum.
Namun dalam diam, hakim bijak itu sebenarnya merencana pelan mantap bagi memerangkap kesemua orang atasan yang terlibat di dalam kes ini termasuklah Jung Sun-ah. Lelaki itu sekali lagi berjaya menipu orang ramai kerana kepandaiannya dan membuatkan kesemua dalang itu terdesak untuk hidup.Mendedahkan mengenai eksperiman manusia yang tidak berperikemanusiaan itu dalam satu siaran langsung, Kim Yo-han meminta undian untuk menentukan sama ada mereka bersalah atau tidak. Sekiranya undian mencapai 10 juta, kesemua mereka akan didakwa.

Cuab menjelaskan situasinya, Pengerusi Min dibunuh oleh Jung Sun-ah sebelum wanita itu mengambil keputusan untuk menembak dirinya. Manakala bilik itu meletup selepas undian mencapai jumlah 10 juta seklaigus membunuh semua penjahat yang terlibat dengan eksperiman berkenaan.
Kim Ga-on kemudiannya mencari Kang Yo-han walaubagaimanapun hampa apabila lelaki itu dikatakan sudah melarikan diri ke New Zealand bagi mendapatkan rawatan terbaik untuk kaki Elijah. Namun mereka sempat bertemu di lapangan terbang dan berkongsi pandangan yang bermakna sebelum kesemuanya tamat.

Rating mantap
“The Devil Judge” ternyata merupakan siri yang disukai ramai peminat K-Drama. Bukan sahaja kerana diterajui olej Ji Sung, namun plotnya yang mendebarkan membuatkan ramai yang tak sabar menanti episod seterusnya.
Sepanjang tayangan, ratingnya menunjukkan trend yang stabil di antara 5% ke 6%. Sebelum ianya terus menaik ke 7.960% semasa episod akhirnya, sekaligus mencipta rekod peribadi buat drama itu.
Anda puas hati tak lihat ending “The Devil Judge”?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Terus Mendebarkan Hingga Ke Penghujung, Episod Akhir ‘The Devil Judge’ Catat Rating Tertinggi


Nampaknya, karier Ok Taec-yeon akan berkembang ke dunia Hollywood!

ARTIKEL BERKAITAN
"Saya Dah 35 Tahun Tapi Ibu Ayah Masih Urus Wang Saya" - Ok Taecyeon

Baru-baru ini, agensi 51K mengumumkan bahawa pelakon dan idola Ok Taec-yeon telah menandatangani kontrak dengan agensi Amerika iaitu WME.
Untuk maklumat, agensi WME yang dikenali sebagai William Morris Endeavor merupakan ejen yang menguruskan hal-hal artis, pengarah, pemuzik dan banyak lagi. Antara yang bernaung dibawahnya ialah adalah Michael B. Jordan, Tom Holland, Pengarah Bong Joon-ho dan lain-lain lagi.

Menurut agensi 51K,
Kami gembira kerana pelakon Ok Taec-yeon, yang telah meluaskan kejayaan sebagai pelakon melalui pelbagai karya hebat seperti ‘Vincenzo’, ‘Hansan: Rising Dragon’ dan ‘Blind’ telah menandatangi kontraknya secara rasmi bersama ejen WME. Jadi, kami meminta sokongan untuk Ok Taec-yeon terus melangkah di masa hadapan.

Respon pelakon itu pula,
Saya berasa sangat teruja dan gembira kerana dapat menyahut cabaran baharu. Saya telah berbincang dengan agensi 51K dengan lebih mendalam. Bukan mudah untuk menyahut cabaran baharu dalam persekitaran yang tidak dikenali, tetapi saya fikir ia adalah peluang yang baik untuk belajar banyak. Jadi, saya akan bekerja keras untuk menunjukkan sisi lain saya kepada peminat semua, pesona baru Taec-yeon.
Sementara itu, Ok Taec-yeon bakal kembali ke dunia lakonan menerusi drama KBS iaitu “My Heart Beats”, yang dijadualkan pada separuh pertama tahun ini.
Tahniah Ok Taec-yeon!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

“Saya Teruja”- Tandatangani Kontrak Eksklusif, Ok Taecyeon Bakal Masuki Pasaran Hollywood


Apa, Hyun-a dan Dawn keluar bersama ketika berada di Paris?

ARTIKEL BERKAITAN
Disebabkan Persamaan Ini, Hyuna & Dawn Dipercayai Sudah Kembali Bersama?

Baru-baru ini, penyanyi Hyun-a telah menghadiri acara pertunjukkan fesyen untuk jenama Christian Louboutin di Paris. Kemudian, dia juga mengambil gambar di sekitar Paris dan memuat naik di Instagram miliknya.
Pada masa yang sama, bekas teman lelaki Hyun-a iaitu Dawn turut menghadiri pertunjukan fesyen Paris untuk jenama Off White, Givenchy dan Valentino bersama keluarga labelnya.

View this post on Instagram

A post shared by Hyun Ah (@hyunah_aa)

Disebabkan Hyun-a dan Dawn berada di Paris pada waktu yang sama, ramai peminat berteka-teki adakah mereka berdua keluar bersama.

Bagaimanapun, wakil dari pihak Hyun-a dan Dawn hanya memberikan jawapan yang samar-samar bahawa bekas pasangan itu hanya bertemu dan keluar makan bersama.
Untuk yang belum tahu, Hyun-a dan Dawn telah berpisah pada bulan November tahun lepas disebabkan perkara yang tidak didedahkan.
Ermm..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

Sudah Putus, Hyuna & Dawn Dikatakan Keluar Bersama Ketika Di Paris, Betul Ke?


Walaupun ‘Fast & Furious’ merupakan francais yang popular di seluruh dunia, filem thriller seram iaitu ‘Metamorphosis’ berjaya menolaknya turun daripada tangga pertama wayang selepas mula ditayangkan di Korea. Filem ini juga turut dinobatkan sebagai filem seram pertama yang menduduki tempat pertama box-office selepas filem ‘Gojiam: Haunted Asylum‘ melakukannya pada Mac 2018.
Filem yang diterajui nama-nama besar seperti Bae Sungwoo (Joongsoo), Sung Dongil (si ayah) dan Jang Youngnam (si ibu) menguatkan lagi tarikan penonton untuk menonton filem ini. Kehebatan lakonan pelakon veteran ini semua memang tidak disangkal lagi. Selain itu, naskhah ini turut diserikan dengan beberapa pelakon baru iaitu Kim Hyejun (Sunwoo), Cho Yihyun (Hyunjoo) dan Kim Kanghoon (Woojong).

Kisah filem ini berkisar tentang seekor syaitan yang menghuru-harakan kehidupan satu keluarga yang harmoni dengan menggunakan kebolehannya untuk mengubah kepada pelbagai rupa. Keluarga itu menghadapi malam yang menakutkan dan dipenuhi dengan kemarahan apabila syaitan itu bertukar-tukar rupa di antara ahli keluarga tersebut. Hal ini mengusutkan keadaan dan menimbulkan rasa tidak percaya dalam kalangan keluarga itu. Sedang dalam kekalutan, adik kepada ayah keluarga itu yang merupakan seorang paderi dan mempunyai kebolehan mengusir syaitan telah berusaha untuk membantu keluarga itu.

[Amaran Spoiler]
Suasana seram dibangkitkan menerusi babak yang membuatkan anda geli dan takut dalam masa yang sama. Antaranya ialah, rumah jiran keluarga itu dipenuhi dengan banyak bangkai haiwan yang telah dilapah dan disiat-siat. Bukan itu sahaja, tompokan serta titisan darah memenuhi segenap ruang tamu rumah tersebut. Visual babak itu memang menjelekkan! (Masa mak dia kena rasuk dan dia selamba sahaja pijak serpihan kaca yang terpacak, menjerit jugaklah orang dalam wayang tu!)

‘Metamorphosis’ juga mempunyai jalan cerita yang mudah difahami dan masuk akal kerana pelaksanaanya yang tersusun. Tidak seperti filem sebelum ini iaitu ‘The Divine Fury’ (lakonan Park Seojoon dan Ahn Sungki) yang turut mengangkat tema pengusiran syaitan tetapi plotnya agak compang-camping dan mengambil masa untuk difahami. (Admin tak ada masalah langsung dengan Park Seojoon /kelip mata/)
Apabila dah hampir ke penghujung filem ini, rasa berdebar-debar menguasai diri sebab kita tidak tahu adakah mereka semua akan selamat. Cara penguasaan syaitan itu memang gila dan dia tidak akan berpuas hati selagi semua tak mati. Kalau rasa tak kuat semangat, tak payahlah tonton filem ini. Sebabnya ia dipenuhi dengan babak kekejaman antaranya ialah apabila Sunwoo dipukul dengan ranting kayu berulang kali sehingga berdarah-darah, lengan si ayah yang dihentak beberapa kali dengan penukul besi oleh jelmaan si ibu, mayat Hyunjoo yang rentung kerana ditarik masuk ke dalam tempat pendiangan api oleh syaitan durjana tersebut dan banyak lagi.

Admin nak bagi spoiler pasal ending filem ini, jadi kalau tak nak baca boleh skip tahu!
Siapa sangka paderi merangkap pak cik kepada budak-budak itu akhirnya menemui ajal kerana dia mahu menyelamatkan kesemua ahli keluarga abangnya. Sedikit sedih kerana walaupun dia yang masih trauma akibat upacara pengusiran syaitan sebelum ini menyebabkan kematian seorang gadis lain, dia tetap memberanikan diri menggunakan dirinya sebagai korban demi menyelamatkan keluarga abangnya itu.

Cerita ini tiada langsung unsur humor. Memang sedih, ngeri dan seram semata-mata! Kalau anda tidak minat dengan cerita yang berat dan bermain dengan emosi, bolehlah tutup mata apabila nampak poster filem ini di panggung wayang. Lepas tonton filem ‘Metamorphosis’ ini, admin faham kenapa ianya telah berjaya mengutip lebih daripada RM10 juta selepas ditayangkan di Korea. Sesiapa yang memang sukakan filem seram thriller, bolehlah ke panggung GSC berdekatan!
Sumber: Yang benar daripada admin yang baru tonton semalam.

[Review] Filem Pengusiran Syaitan & Thriller Seram, Tonton ‘Metamorphosis’ Di Wayang Sekarang!


Beberapa minggu ini, kumpulan Cent2ry menjadi sebutan ramai apabila lagu mereka iaitu “Equal Monsters” tular di serata media sosial.

ARTIKEL BERKAITAN
"Macam Projek Budak Sekolah" - '3 Minus 2 Equal Monsters', Lirik & Tarian Cent2ry Dikritik Caca Marba

Pun begitu, rata-rata peminat K-Pop menyelar kumpulan M-Pop itu kerana dikatakan mencuri beberapa gerak tari daripada kumpulan Korea.
Bukan itu sahaja, rentak lagu digunakan seakan-akan sama dengan satu lagu yang dihasilkan oleh komposer daripada Thailand.

@izztbw_ Reply to @doubleadjmy i guess this explained everything. @callmebenew as the beat owner you did the right thing 🙇🏻♀ #cent2ry #cent2rystolebeat ♬ Itty Bitty Piggy – Nicki Minaj – spencer goulding

Disebabkan oleh pertuduhan itu, muzik video “Equal Monsters” dilihat hilang daripada YouTube.

Malah kumpulan Cent2ry giat mempromosikan saluran YouTube baru kumpulan berkenaan kini.
Sebelum ini, kumpulan itu ada memohon maaf dan mengakui bahawa beberapa gerak tari mereka mempunyai iras dengan koreografi sedia ada. Namun mereka menekankan bahawa ia direka sendiri oleh ahli Cent2ry.

View this post on Instagram

A post shared by CENT2RY OFFICIAL (@cent2ry)

Dalam pada itu, pihak kumpulan berkenaan dikatakan sedang berbincang untuk mendapatkan hak cipta lagu berkenaan daripada komposer asal itu kini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Cent2ry Didakwa Curi Rentak Lagu & Koreografi K-Pop? MV ‘Equal Monsters’ Hilang Dari YouTube


Ini adalah ujian buat semua peminat K-Drama!
Bagi peminat drama Korea, apabila pelakon memuat naik foto zaman kanak-kanak mereka, ianya akan sentiasa menjadi sesuatu yang membuatkan peminat berasa teruja dengan kecomelan mereka.

Jika anda betul-betul seorang penggemar K-Drama dan mempunyai pelakon kegemaran tersendiri, cuba jawab kuiz di bawah untuk teka milik pelakon manakah gambar bayi ini!

Haaa…korang betul berapa tu?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

(KUIZ) Perhatian Peminat K-Drama! Cuba Teka Siapa Pelakon Ini Melalui Gambar Mereka Ketika Kecil